Inilah Pengalaman Manis Dan Cabaran Sewaktu Saya Tunaikan Umrah Bersama Anak Kecil

Umrah dan ziarah kami pada 8 Febuari 2017 – 22 Febuari 2017.

Bismillahirahmanirahim, Alhamdullilah, dapat juga Nora kumpulkan beberapa tips untuk bawa anak kecil ke Tanah Suci. Ramai yang mesej Nora, tapi Nora baru ada kesempatan untuk kumpulkan semua. Perkongsian ini daripada pihak Nora, moga yang membaca dapat kebaikkan daripada apa yang Nora kongsikan.

Yang paling penting sekali sebelum dan sewaktu Umrah adalah niat. Niat niat dan niat. Sentiasa niat yang baik-baik sahaja. Sebab Allah tu maha mendengar. InsyaAllah kalau niat semuanya dipermudahkan, Allah tu akan permudahkan semuanya.

Lagi pun kita nak melakukan perkara baik. InsyaAllah akan dipermudakan. Be positif. Jangan langsung terniat bawak anak ni leceh, dan penyebab susah nak lakukan umrah. Always always positif. Kuasa doa dan niat jangan dipertikaikan.

Aulia pergi umrah masa umur dia 1 tahun 3 bulan. 2 hari sebelum kami berangkat Aulia dimasukkan ke hospital sebab batuk. Jadi memang dia agak meragam sikit. Kalau orang besar mengalami jetlag, apatah lagi kanak-kanak. Jangan paksa mereka. Follow the flow.

Perbezaan masa lebih kurang 5 jam. Ada yang dapat sesuaikan diri awal, ada yang tak. Biasa dalam 3 ke 4 hari. Untuk Aulia, dia perlukan dalam 4 hari untuk sesuaikan diri dengan perbezaan waktu di sana.

Alhamdullilah, sepanjang di sana Nora dan keluarga sihat walafiat, cuma bila dah balik sini tak berapat sihat. Penat dan sedikit selsema. Dah 2 minggu masih on-off. Dan sekarang Nora kena demam campak.

Mudah-mudahan dengan catatan ini dapat membantu ibubaoa yang teragak-agak sama ada nak bawa atau tidak anak mereka ke Tanah Suci. Secara peribadi bagi saya, sila bawa anak anda dan enjoy pengalaman sepanjang di sana.

Persediaan bila bawa anak kecil tunaikan umrah.

Sediakan mainan untuk Aulia Tapi disebabkan Aulia tak berapa sihat, mainan yang dah disediakan awal-awal tak guna sangat. Aulia tidur di sepanjang penerbangan dari KL ke Madinah. Bangun untuk makan dan susu je. Sebab mungkin badan dia pun masih penat lagi.

Berapa banyak mainan nak bawa?
Kita anggarkan sejam untuk satu mainan. Jadi bawa dalam 7 ke 8 mainan. Pastikan keluarkan satu-satu. Jadi kalau dia bosan boleh keluarkan mainan lain. Kalau boleh jangan tunjuk dulu mainan tu sebelum naik kapalterbang supaya dorang teruja nak main dengan mainan.

Contoh mainan yang boleh di bawa – sticker, berus atau sikat, Barbies, Hotwheels, buah-buah yang boleh potong tu. Anything that your baby love to play. You know your baby well. So just get whatever suit their preferences.

Kami naik Saudi Airlines. Quite Spacious. Yang bawa bayi boleh minta duduk di tempat yang ada bassinet (bakul bayi).

Sepanjang perjalana kami ke Madinah, Aulia tidur beriba saja. Tak guna bassinet sebab dia tak sihat. Jadi dia nak berdukung dengan Mami je. Tapi jangan risau, ruang di dalam Saudi Air memang luas, tandas pun besar jadi nak bawak anak pusing-pusing berjalan didalam kapalterbang tu Insha Allah senang. Tambahan pula FA Saudi Air ni semua Insha Allah baik dan sangat suka membantu.

Kami sampai di Madinah pukul 8pm. Imigresen di sana juga sangat ramah dan mudah.  Lagi senang di Madinah berbanding di Jeddah. Tak ada masalah waktu sampai.

Sampai je di Madinah, kami terus check in hotel dan terus rehat sebab waktu tu dah lepas Maghrib dan Isyak. Masa ambil gambar ni kami turun ke bawah beli jus dan roti, semuanya ada keju fuh sedapnya.

Pada asalnya kami nak bawa stroller ke sana, tapi di saat akhir tak jadi bawa sebab Aulia memang tak nak didukung sesiapa selain Nora. Siap dah beli Pockit Plus! Untuk yang nak bawa stroller, tak ada masalah tapi tak digalakkan sangat sebab di dalam masjid tak boleh bawa stroller. But really it depends on you.

Untuk ziarah boleh je bawa stroller tapi jika anda ada bayi yang meragam kerana sedang kurang sihat dan hanya mahu dengan ibunya seperti yang saya alami, lupakan. Hahah. Pilihan lain, boleh beli stroller di Madinah. Stroller biasa-biasa saja harganya dalam 100 – 200 Riyal. Nanti nak balik boleh sedekah stroller tu.

Dicadangkan bawah carrier seperti contoh yang Nora bawa – Babasling. Untuk bayi yang dah boleh berjalan, boleh bawa harnest sekali, sebab risau kalau bayi hilang waktu kita tak sedar.

Pada asalnya, tak rancang langsung nak masuk Raudhah di hari pertama tapi Alhamdullilah, ada rezeki untuk masuk ke dalam Raudhah. Waktu tu Aulia tengah main-main di sekitar kawasan air zam-zam di perkarangan Raudhah. Kemudian tak lama tu, ustazah panggil ajak masuk Raudhah. Masa tu rasa speechless sangat-sangat sebab  Nora tak sedia dan Aulia pula cranky sikit.

Masa nak masuk tu, mudah sangat-sangat. Kuasa Allah S.W.T. Nora terus masuk dengan Ustazah tanpa tunggu giliran Malaysia. Guard terus bagi masuk. Mungkin sebab dia nampak kita bawa anak. Tak rasa langsung kena tolak atau berhimpit. Mashallah nak nangis rasa.

Perasaan bila nampak karpet hijau tu, sangat speechless. Nampak je karpet hijau tu, terus pass Aulia kepada ustazah. Kebetulan Aulia tak banyak ragam walhal sebelum tu dia meragam. Nora terus solat doa nangis-nangis. Sampai lepas solat rasa sangat speechless sebab tak sangka dapat masuk.

Terus Nora terfikir sebenarnya Aulia yang mudahkan Nora untuk masuk ke Raudhah. Anak kita buka rezeki kita. Jadi seperti yang saya katakan sebelum ni, jangan fikir susah bila bawa anak sebab sebenarnya anak ini yang menyenangkan semua.

Pagar putih tu memisahkan antara lelaki dan perempuan. Ini kali ke 2 Nora dapat masuk Raudhah.

TIPS
Pakai jubah hitam, telekung atau tudung hitam, atau niqab. Senang nak masuk ke mana-mana sebab guard dorang akan fikir kita orang Arab jugak. Hihi. Gambar ni lepas kami semua dapat masuk Raudhah.

Di Madinah, sangat mesra kanak-kanak, sangat tenang dan tak risau sangat. Nak berkelah dalam perkarangan masjid pun boleh. Kalau yang nak solat di Masjid tu, cari ruang yang bertulis Women with Children, masuk InsyaAllah lebih mudah.

Takpun kalau Nora, Nora cari tempat yang ada tiang atau rak kasut, sebab yang ini senang nak monitor bayi yang nak merangkak ke, berjalan ke sebab ruang terhad untuk dorang bergerak.

Bagi Nora, Madinah ni sangat tenang dan tak sibuk. Lain keadaannya di Mekah. Mungkin sebab makam dan jasad Nabi Muhammad S.A.W ada di Madinah memang lain sangat ketenangan Madinah tu. Setenang Nabi Muhammad S.A.W.

TIPS!
Memandangkan Aulia tak berapa sihat sebelum ke Madinah, Nora tak mandikan dia selama 2 hari. Cuma lap-lap je bagi dia betul-betul sihat, kemudian baru Nora mandikan dia dengan air suam.

Waktu Nora pergi Umrah bulan Februari cuaca di sana sejuk. Suhu boleh jatuh sampai 9 darjah Celcius jadi kena bersedia takut kena demam dan selsema. Tolong bersedia dengan ubat sendiri daripada Malaysia ye. Lebih berbaloi. Ubat di sana mahal banyak hahaha. Bawa ubat-ubatan biasa macam ubat demam, ubat masuk bontot, cold fever, lotions dll.

Di Masjid Quba. Ye, memang Nora dukung Aulia sepanjang masa. Jenis yang kalau letak bawah pun tak nak. Hahaha. Tapi tak apa. Nora cuma fikir ini dugaan untuk Nora semasa di sana je hehehe. Fikir positive je.

Jabal Hud. Ni Nora tak naik sampai atas tu hahaha.

Memang sangat tenang di Madinah. Masa ni Nora solat di masjid tanpa Aulia. Biasanya Nora akan tukar bergilir dengan adik beradik Nora jaga Aulia sebab keadaan dia masa tu masih selsema dan batuk. Nora nak pastikan Aulia dan sihat sebelum kami berangkat ke Mekah.

Jika korang datang dengan keluarga boleh je bergilir jaga bayi sebab ada masa kita nak solat dengan khusyuk sikit kan. Insha Allah, kerjasama antara ahli keluarga banyak menolong senangkan perjalanan kita di sana.

Masa ni Aulia dah sihat sikit yay! Baru lepas melawat Muzium Nabi.
Tips di Madinah. Di Madinah ni la korang boleh shopping semua barang. Jubah, kurma, tasbih semua sebab harga lagi murah di Madinah daripada di Mekah. Jubah yang dijual di Madinah juga lebih cantik daripada di Mekah. Hihihi.

Ziarah Bukit Magnet. Nora pergi sini dengan kawan yang menetap di Madinah. Tapi rasanya boleh je minta dengan travel agency kalau nak datang sini. Di Bukit Magnet ni kereta bergerak sendiri dalam mode gear bebas. Masha Allah, keajaiban Allah S.W.T.

Ni depan pintu 25. Pintu yang selalu Nora masuk. Waktu di Madinah, Nora menginap di Holiday Villa, dan Holiday Villa ni dekat dengan pintu 25 iaitu berdekatan dengan tempat solat perempuan dan Raudhah.

Di pintu 25 ni juga ada butik Next, Mothercare, H&M. Mashallah. Hahaha. Semoga korang tak tergoda dengan godaan tu ye. Hahahahaha.

Ibu-ibu yang menyusukan anak, tolong sangat. Never underestimate your period. Lagi-lagi yang memang tak pernah datang period, atau sesekali tu. Di sana, apa saja boleh terjadi. Jangan terlebih yakin macam Nora. Hahaha.

So ambil saja ubat tahan period. Ini Nora beli masa di Madinah sebab ada sikit spotting masa sana. Masa tu Nora period sikit-sikit. Macam ada, macam tak ada. Jadi bila tengok clear je, terus mandi wajib dan solat. Nora ulang setiap kali macam ada keluar period dan bila rasa clear.

Karpet yang membezakan Raudhah. Masha Allah. Boleh terbau lagi wangi di Raudhah.

Hari ke 6 di Madinah. Kami menetap di Madinah selama 6 hari 5 malam. Masa ni sebelum kami berangkat ke Mekah untuk membuat Umrah. Perjalanan daripada Madinah ke Mekah lebih kurang 5 ke 6 jam menaiki bas. Jalan sedikit bergegar. Sewaktu dalam ihram, jaga pantang larang. Ibu-ibu yang menyusukan bayi, boleh menyusukan bila bayi memerlukan.

Kami sampai di Mekah jam 9 malam. Kami menginap di Swissotel Mekah. 150m saja daripada masjid. Waktu sampai, Nora masih dalam ihram. Kami check in hotel, masuk bilik sekejap, tukarkan pampers Aulia, kemudian turun ke bawah semula. Pastikan tukar pampers anak supaya bebas daripada najis.

Nora pakai Baba Sling waktu lakukan Tawaf dan Saie. Memandangkan Aulia memang tak nak dengan orang lain, Nora dukung Aulia guna Baba Sling sehingga selesai Tawaf dan Saie.

Nora selesaikan umrah dalam sejam setengah. Penat? Hahahahaha. Penat tapi berbaloi. Macam tak percaya juga dah selesai umrah sambil dukung Aulia. Perasaan masa saie tu macam Siti Hajar dukung Nabi Ismail sambil ulang alik antara Safa dan Marwah. Hahaha. Tapi Mashallah, amazing feeling.

Ni selepas kami selesaikan Umrah pertama kami. Selesai mengerjakan Umrah pertama lebih kurang 10.45pm. Di Madinah dan Mekah ni, SENTIASA niat. Niat dan niat, agar semuanya dipermudahkan. InsyaAllah, dipermudahkan walaupun bagi kita macam mustahil.

Nora berada di Mekah selama 7 hari. Nora bertukar giliran dengan Arin dan keluarga bawaa Aulia solat di masjid. Takpun, Nora bawa masa solat Zohor atau Asar sebab masa ni kurang sikit orang. Mekah tak macam Madinah. Mekah lebih sibuk dan sentiasa penuh.

Dalam Menara Jam. Semua ada di sini. Butik Next pun ada, Mothercare pun ada. Adui pening. Hahahaha.

Ibu-ibu semoga tabah ye. Hahaha. Tapi harganya mahal. Baik beli dalam website. Eh.

Dari Malaysia dah tunjuk dan ajar Aulia sebut Kaabah bila tengok gambar atau dalam TV. Di Mekah setiap dia tengok tingkap, mesti dia cakap “Bah! Bah! Bah!” Alhamdullilah. Semoga Nur Aulia Inessa jadi anak yang solehah.

Dulu datang sini masa tingakatan 2. Masa tu doa moga-moga dapat couple dengan ‘Ahmad Dhani’ sebelah ni. Gatai kan? Kecil-kecil dah gatai. Hahaha. Kali ni datang bersama dan dah jadi isteri dia dan ibu kepada anak dia. Alhamdulillah, Allah S.WT is truly amazing. Maha mendengar dan Maha Mengetahui.

Hujan gerimis di Mekah. Cuaca waktu ni makin sejuk.

Biasanya Nora dan Arin akan buat tawaf sunat lepas pukul 9PM. Masa tu kurang orang sikit. Aulia, Nora akan minta keluarga jaga and kami akan buat tawaf sunat. Tawaf sunat ni bersamaan dengan SATU UMRAH kita kerjakan.

Jumpa dengan kawan di Mekah. Selalunya Nora tak ke masjid masa solat Maghrib dan Isyak sebab pukul 7-8PM Aulia dah tidur. Masa tidur dia Nora tak kacau takut dia lagi meragam.

Ziarah LADANG UNTA. Dan kami juga bersedia untuk buat umrah ke 3. Masa ni ambil miqat di Masjid Hudaibiyah.

Umrah ke 3. Nora dan Arin cuba naik skuter. Skuter ni dapat membantu orang tua, orang kurang upaya, wanita hamil, keluarga yang bawa anak kecil, dan orang yang ada masalah lutut. Sihat Walafiat, tak payah mengada ok?

Tempat nak naik skuter ni dekat dengan tempat saie. Naik tingkat Mezzanine nanti korang akan jumpa papan tanda. Dan skuter ni ada 2 jenis, untuk seorang atau berdua. Harga untuk skuter ni SR50 untuk tawaf sahaja, dan SR100 untuk tawaf dan saie. Umrah ketiga ni habis dalam masa sejam.

Sebenarnya naik skuter ni sama je masa dia dengan tawaf biasa sebab pusingan tingkat atas ni lagi besar. Cuma tak penat sangat je lah. Hehe.

Kalau tak cuba aiskrim di sana tak sah. WAJIB!

Ok masa ni bawa Aulia tawaf sunat. Masa ni dia dah nak dengan orang lain. Alhamdulillah. Kalau tak dengan ayah dia pun dia tak nak. Hahaha.Masa ni tak ramai orang Alhamdulillah.

TIPS
Jika nak buat umrah atau tawaf sunat, buat selepas subuh. Dalam pukul 8-9 am. Masa ni kurang orang, dan cepat saja selesai buat umrah. Mungkin orang Arab masa ni tidur lepas Subuh haha.

Baca: 15 Tip Umrah Dan Ziarah Di Mekah Dengan Anak Kecil

Suasana yang sentiasa dirindukan. Daripada Aisyah bahawa Rasulullah bersabda: “Melihat pada 3 perkara adalah ibadah. Melihat wajah ibu bapa, melihat al-Quran dan melihat lautan.” – (Riwayat Abu Nuaim) dan ditambah dengan “Melihat Ka’abah”.(Riwayat Abu Daud).

Nora dan Arin dapat cium kiswah sekali. Waktu tu dalam pukul 9 pagi. Masa terbaik nak pergi ialah selepas subuh. Ramai yang lepas subuh keluar ziarah dan berehat. Sebelum tu, waktu solat subuh, Nora doa moga-moga dapat pegang Kiswah masa tawaf sunat, dan Alhamdullilah, Allah SWT makbulkan. Terasa kerdil sangat diri ni waktu depan Kaabah.

Kalau nak buat umrah pun, lebih baik pagi selepas subuh, sarapan kemudian terus buat umrah. Alhamdulilah dapat selesaikan cepat. Mulai pukul 10 pagi ke atas orang dah mula tawaf dan lagi ramai.

Ni dah di Jeddah. Masjid Terapung. Bersedia nak naik kapalterbang pulang ke Malaysia.

Alhamdullilah dapat buat 3 kali Umrah sepanjang di Mekah. Tawaf sunat lebih kurang 3 kali juga. Rasa bersyukur sangat dapat buat Umrah dengan keluarga. Perjalanan balik dari Mekah ke Jeddah mengambil masa 2 jam mengunakan bas.

Penerbangan balik ke Malaysia, malam pukul 10.30pm. Sepanjang penerbangan balik pun Aulia tak meragam. Dia tengok movie, main, lepas tu tidur sampailah kami tiba di KLIA dalam pukul 12PM. Alhamdulillah.

Alhamdulillah pengalaman bawa anak ni seronok sebenarnya walaupun rasa mencabar sikit. Terutama kalau anak kita sihat dan fit, lagi best. Tapi kami ambil ini sebagai dugaan di sana di sepanjang masa Aulia tak sihat. Dalam erti kata lain semuanya banyak dipermudahkan.

Alhamdulillah, Allah senangkan perjalanan kami di sana. Jangan takut nak bawa anak ke Tanah Suci. Anak ni rezeki. Inshallah macam-macam rezeki Allah akan buka di sana. Doa, niat dan tawakal. Inshallah.

Baca lagi: Tip Lengkap Bagaimana Kami Mengerjakan Umrah Dengan Anak Kecil


Inilah Pengalaman Manis Sepanjang Saya Travel Solo Seminggu Di Kashmir

Atas permintaan beberapa sahabat yang mahukan maklumat lengkap tentang jadual perjalanan, maka Abby buat lah sedikit travelog.

Lebih seminggu Abby travel solo di Kashmir bermula dari 21hb April dan tiba di Malaysia pada 1hb May 2017. Benarlah, tatkala bermusafir dengan niat yang baik. Allah bagi banyak kemudahan.

Abby buat rujukan lebih dari 6 bulan untuk kesini. Melalui carian, google, masuk group travellers dan hasilnya..

Di setiap tempat Abby pergi ada saja yang tawarkan untuk tinggal di rumah dan hotel mereka, sama ada percuma atau diskaun.

Benar Kashmir bukan tempat bagi yang penakut ya untuk melancong seorang diri. Sebabnya, dari nak masuk ke Lapangan Terbang pun bermacam urusan. Nak balik pun sama.

Pemeriksaan pusat kawalan keselamatan disana sini. Imbasan beg berkali-kali. Ada yang kena selongkar beg.Abby pula terpaksa berkaki ayam, sebab kasut dikesan ada sesuatu. Adeh.. Dalam tu ada besi bentuk pisau. Nasib pengawal tu bagi balik kasut. Kalau tidak huwaaa. Selamat datang ke Kashmir tanpa kasut.

Hari ke 1 dan 2 (21hb – 22hb April 2017)

Abby bertolak dari Kedah dengan penerbangan pagi dan melangut tunggu pukul 7 petang untuk penerbangan ke New Delhi.

Sampai Lapangan Terbang Delhi pukul 11 malam. Sebaik tiba Abby cepat-cepat cari kaunter Air Asia untuk perjalanan ke Srinagar. Malangnya kaunter di tutup sehingga pukul 3 pagi.

Jadi Abby tidur di atas bangku menunggu. Tak peduli orang lalu lalang. Sempat juga bersembang dengan pelancong dari USA dan Zimbabwe.

Pukul 3 pagi Abby ke kaunter Air Asia, ramainya dah beratur. Abby pun ikut serta. Pukul 4 pagi semuanya selesai dan Abby terpaksa menapak mencari pintu 41 ke Srinagar.

Perjalanan ke Srinagar disajikan dengan pemandangan yang indah. Pemandangan dari mata burung yang memang tak tahu nak cakap, gunung ganang dilitupi salji yang mula mencair.

Sebaik tiba di Lapangan Terbang Srinagar, Abby menuju ke satu tempat untuk mengistiharkan diri sebagai pelancong. Memang Abby tahu harus tulis banyak borang pengistiharaan, macam-macam dan beg akan diselongkar.

Syukur Allah permudahkan, pegawai tu sedang makan dan dia tunjuk isyarat ‘awak boleh pergi’. Okay, keluar dari Lapangan Terbang. Mak ai, diserbu pula dengan 5 orang anggota polis.

Mereka tanya macam-macam. Kenapa datang seorang? Kemudian Abby bagitahu Abby datang untuk tolong orang Kashmir bagi perniagaan, hidupkan Kashmir yang ditekan. Abby cakap Abby akan bawa lebih pelancong. Mereka teruja. Hasilnya Abby ‘dibebaskan’. Hehehe.

Tentera India kiri kanan, tetapi mereka tidak ganggu pelancong. Salah seorang polis dapatkan teksi dan Abby menuju ke Dal Lake.

Malangnya rumah bot yang Abby tempah tak boleh di duduki. Rupanya sekarang salji mencair dan banyak rumah bot ditutup sebab banjir, dan air masuk ke dalam rumah bot.

Jadi pengurusan di situ tolong Abby dapatkan hotel setaraf sebagai gantinya. Petang Abby berjumpa dengan jurugambar dan dia temani ke tulip garden, ambil gambar dan ronda sekitar Dal Lake.

Malam tu keluar lagi ke Dal Lake, serius orangnya di sini sangat prihatin. Mereka jaga pelancong. Abby ada terserempak dengan beberapa orang Malaysia di Dal Lake.

Selepas sarapan, jalan sekitar 1km untuk dapatkan Bas atau Jip ke Gulmarg. Tak ada bas terus ke Gulmarg ketika tu. Jadi, selepas tanya orang sekitar, mereka suh naik Jip Taveira yang berhenti-henti ambil penumpang ke Tanmarg dan dari Tanmarg ambil bas ke Gulmarg.

Abby hubungi seorang kawan di sini bernama Ulfat dan dia suruh Abby tunggu di Tanmarg.

Okay, perjalanan pun bermula. Pemandu bernama Basha ni agak kasar memandu dan setiap kali turunkan orang dia akan tunggu sampai penuh supaya perjalanan lebih menguntungkan. Tetapi walau lama perjalanan, tak bosan langsung sebab pemandangan yang masya-Allah indahnya.

Disajikan dengan Ladang Mustard menguning kiri kanan. Sempat merayu untuk berhenti ambil gambar.

Sampai di Tanmarg, sahabat Abby sudah menunggu dan kami di tawarkan Basha untuk hantar ke Gulmarg dengan syarat pergi-balik dengannya, sebab katanya kalau pulang kosong dia rugi. Okay kami setuju.

Sampai di Gulmarg salji mula turun. Tetapi bentuk salji berat seperti hujan batu. Saljinya berketul dan sakit bila jatuh di muka. Abby naik Gondola sampai fasa 1 saja sebab dah tak tahan kesejukan.

Sampai di kawasan untuk ke Gondola harus berjalan 1.5km ke stesen gondola. Rupanya jalan tu ditutup untuk pelancong untuk bagi laluan pada pengusaha kuda untuk bawa pelanggan dan penyewa boot salji.

Nak jimat punya pasal kami berjalan kaki, hehe letih gak ai.

Pengalaman tidak dapat dilupa, ketika Gondola sedang memuncak naik tiba tiba elektrik mati. Kami tergantung tanpa elektrik sekitar 15 minit.

Selesai ambil gambar dan video kami turun, dan berjalan hampir 1.5km lagi. Wah exercise gila hari ini.  Basha pula sedang tunggu untuk bawa kami ke Tanmarg.

Dari situ Abby berpisah dengan Ulfat. Abby pulang ke Srinagar dengan bas. Ramainya menegur, tanya dari mana.

Bas turunkan Abby di satu kawasan macam pasar sehari. Wah gila membeli-belah lah pula. Orang memandang je, sebab pelik dari mana manusia ni. Hidung dah la penyet, rendah pula tu.

Selesai angkut tudung shawl murah murah antara RM3 – RM6, Abby berjalan lagi. Dengar konduktor bas teriak dari atas bas. “Dal Gate! Dal Gate!” Abby tahan dan naik bas lagi.

Konduktor minta duit tambang, alamak duit kecil habis. Abby hulur duit RP2000 sekitar RM130 duit kita. Abby memang tak ada duit kecil ketika tu. Seorang tua sebelah Abby tolong bayarkan RP15 (sekitar RM1). Hehehehe. Terima kasih pakcik, dia tak pandai Bahasa English jadi konduktor bas tu tolong terjemahkan.

Sampai Dal Gate, bas pun berhenti. Abby tanya orang lalu lalang bagaimana nak ke rumah penginapan seorang kenalan bernama Yousuf. Dia janji nak bagi murah RS1000 semalam.

Mereka tolong hubungi pemilik hotel dan pekerjanya datang ambil.

Tidak menghampakan permintaan seorang kenalan Abby tinggal di rumah bot berdekatan kawasan Jeelum River. Rumah bot terdiri daripada kediaman mereka sekeluarga dan untuk tetamu.

Ibu dan bapanya menyambut baik dan melayan Abby. Kenalan Abby pula macam sibuk dengan kerja dia. Amat bosan sebab rasa tak ada apa disitu. Malam sangat sejuk sebab air salji mencair melalui kawasan rumah bot mereka.

Tetapi Abby dapat rasa sesuatu dari pandangan bapanya seperti ada sesuatu. Beria-ia tak mahu lepaskan Abby ke mana-mana. Dia seolah-olah macam kawal Abby.

Abby cakap mahu ke Sonamarg, dia nak ikut temankan Abby. Cakap mahu ke Pahalgam pun nak ikut. Eh risaulah pula, sebab Abby terima mesej dari dia seolah ada ‘sesuatu’. Hmmm sampai nak ikut Abby balik Malaysia, dan sebut lelaki boleh kahwin dua tiga empat.

Abby dah cuak. Dia seolah-olah tak benarkan Abby ke mana-mana. Dia pegang je beg troli Abby. Sebaik dia leka, Abby ambil beg bayar duit penginapan pada isterinya dan Abby pun pergi.

Nasib baik dapat auto atau beca Mmtor cepat. Memang rasa sikit trauma bila ingat kisah tu. Bayangkan jam 9 malam Abby ibarat lari dari rumah dengan beg sandang dan beg troli.

3 hari di Anantnarg. Perjalanan dari Srinagar ke Pahalgam, Abby singgah makan Capati di Sangam. Dan kemudian tukar Van Angkut di Bijbehara.

Orang sini agak suka memandang kalau kita berlainan sikit. Jadi kalau nak rasa budget ala Rozita Che Wan haa boleh la.

Di Pahalgam, Abby menginap di hotel milik Ishaq dan dia bagi diskaun 60% . Nama je duduk hotel, tetapi untuk tidur je sebenarnya.

Kerana seharian menjelajah Kampung dan Beetab Valley, Abby jalan kaki tau. Hampir 14km pergi balik dari Hotel ke Beetab Valley dan naik kuda ke Baisaran serta kereta ke Aru, puas memang puas.

Abby dibawa berjalan- jalan ke sekitar kampung oleh adik-beradik Ishaq yang semestinya cantik-cantik, dan suasana yang nyaman sejuk menggigil ditambah hujan memang tak mungkin dapat dilupa. Gembira tahap tungging buyung yorrr.

Malam Abby dibawa ke rumah mereka makan capati dan teh kehwa. Jiran-jiran pun datang meraikan. Haaa sebut pasal kehwa, Abby sampai ketagih teh kehwa ni tau. Abby beli bawa balik.

Hari berikutnya Abby ke Nanil melawat keluarga Reshi sambil melihat pemandangan indah Ladang Mustard. Gila lawa wey, malam tidur di ladang epal dan belakangnya ada ladang mustard dan walnut. Indah tak tergambar, sempat jenguk perkahwinan masyarakat di situ.

Perjalanan balik ke Srinagar kebetulan di dalam bas Abby berjumpa dengan jiran tempat Abby akan menginap. Jadi, kami turun tak jauh dari Abdullah Bridge dan Abby naik motor dia, nasib dia tak bawa lari. Risau juga, tapi banyakkan tawakkal, redah.

Kebanyakan pengangkutan Abby dari tempat ke tempat lain adalah dengan jip pelancong atau bas. Tambang murah dan dapat berjumpa ramai orang, semua peramah. Tapi ada yang tak boleh berbahasa English. Hanya guna bahasa isyarat. Heeehee.

3 hari terakhir Abby di jemput ke rumah bot mewah milik kenalan bernama Mustapha kat Dal Lake. Kebetulan malam tu ada bilik kosong.

Jadi Abby dapatlah duduk di sana. Wow, macam permaisuri dilayan di situ. Nanti anda tengoklah foto. Kalau ada yang berminat nanti tanyalah Abby. Ada pengurus disediakan di setiap rumah bot.

Hari terakhir Abby di jemput oleh isteri dan ibu Mustapha ke rumah mereka berhampiran Mughal Garden. Dilayan sangat baik. Isteri Mustapha berbangsa Jepun dan mereka tinggal beramai-ramai di dalam rumah 3 tingkat. Malamnya kami berceloteh sampai pagi.

Abby tidur di sana satu malam dan esoknya dihantar Mustapha ke lapangan terbang.

Di Lapangan Terbang Srinagar Abby perlu melalui rutin biasa keselamatan. Juga ada sesi pengecaman beg sebelum masuk ke kapal. Harus keluar dari bangunan lapangan terbang tau. Dah sah hak kita barulah mereka masukkan ke dalam kenderaan yang bawa ke kapal terbang. Abby ambil penerbangan Go Air menuju ke Delhi.

Sebaik keluar dari terminal 1 Abby terus mencari bas shuttle ke terminal 3 sebab penerbangan Abby AirAsia ada di terminal 3. Memang masa pun cun, naik je bas, bas terus berjalan.

Waktu tu dah jam 8 dan dalam bas ada Abby seorang je perempuan. Konduktor datang minta duit RS25. Alamak Abby tak ada duit kecil. Abby bagi dia RS2000.

Dia geleng kepala menandakan dia tak ada wang baki. Tak perlu bayar. Aduhai, Alhamdulillah.

Melancong seorang diri ni, memang seronok kalau tak ada masalah, tetapi kalau ada masalah. Kena hadaplah seorang-seorang.

Kashmir, sebuah Negara ibarat aku berada di Kanada, UK, Holland, Iceland tetapi sajian makanan 100% halal dan milik orang Islam.

Insya Allah, September Abby ulang lagi pergi ke sana tapi sampai ke Ladakh dan Leh rasanya sebab banyak hari, atau ke Manali dan Shimla. Tengoklah macam mana.

Baca: Mahu Travel Ke Kashmir? Baca 11 Tip Penting Ini Dahulu

Baca lagi: 15 Tip Percutian Awesome 9 Hari Kami Di Kashmir, Agra Dan Delhi Di Musim Sejuk


Inilah Pengalaman Saya Bila Ayat ‘Tolong Bisnes Melayu’ Dijadikan Tunggangan

“Meniaga sesama Melayu ni takkan tak boleh tolong?” tanya seorang kakak pemilik rangkaian tadika popular yang mempunyai ratusan cawangan di seluruh negara kepada saya.

Beliau datang ke kedai kami dan meminta untuk dibuatkan kad perniagaannya secepat mungkin. Maka bertungkus lumuslah staff saya siapkan bisnes kad untuk beliau.

Bila tunjuk bil yang hanya RM45 beliau melenting. Katanya benda simple dan mudah gitu pun nak caj mahal-mahal. “Macam ni ke nak tolong Melayu berniaga?” herdik beliau lagi.

Di dalam hati saya merasa amat sedih. Seorang pemilik sebuah franchais tadika yang sangat besar memandu kereta hebat namun kedekut untuk membayar servis yang telah diberikan istimewa kepadanya. Kerja lain ditinggalkan bagi membantu beliau yang ingin dilayan segera.

Saya ini peniaga kecil (ketika itu), mana nak bayar sewa kedai, bayar staff, overhead dan segalanya. Dengan caj RM45 untuk rekabentuk segera sekeping kad dan cetak terus 150 keping bisnes kad, berapa sangatlah yang kami untung.

Beliau sebagai seorang Melayu yang berjaya sepatutnya membantu atau menolong peniaga kecil seperti saya. Sebaliknya saya pula yang diminta bagi membantu beliau yang sudah sedia kaya.

Oleh itu, saya dengan seyum paling hensem berkata “Akak ambillah kad ni, percuma jer. Saya sedekah. Saya doakan semoga bisnes akak terus maju dan berkembang. Amin”

Yang kedengaran selepas itu ialah “terima kasih dik” sambil beliau berlalu ke kereta mewahnya.

“Macam ni ke Melayu nak tolong Melayu berniaga?” kata seorang timbalan naib canselor sebuah universiti kepada staff saya apabila berjumpa beliau untuk meminta bayaran sekitar RM2,500 kalau tak silap.

Katanya caj kami kenakan sangat mahal untuk puluhan bunting dan backdrop yang diorder pada jam 10.00 pagi dan harus digantung siap pada jam 2.00 petang.

Setelah bertungkus lumus maka, pembayaran kami harus ditangguhkan kerana terlalu mahal katanya. Beliau boleh dapat harga jauh lebih rendah dari pembekal lain dan mahukan kami menurunkan harga.

Sangat sedih apabila staf menceritakan perkara tersebut lalu saya telefon beliau dan bertanyakan sendiri tentangnya. Memang benar apa yang diceritakan oleh staff saya. Dia memang berkata yang kami haruslah menolong beliau (sesama amelayu) dengan memberikan diskaun yang terbaik.

Saya katakan pada beliau “Bukankah pihak tuan sebuah institusi yang besar patut menolong peniaga melayu kecil seperti saya ini?”

Beliau senyap seketika dan saya mencelah lagi.

“Tidak mengapalah tuan, bayarlah berapa sahaja yang pihak tuan (universiti) mampu untuk kerja kami tu. Walaupun kami peniaga kecil namun jiwa kami besar. Selebihnya saya halalkan”

“Alah.. Jangan macam tu” balas beliau. Namun saya ucapkan salam dan putuskan talian.

Saya tidak ingat samada kami dibayar atau tidak untuk projek tersebut kerana saya sudah tidak ingin untuk ambil tahu.

Ini cerita 7 tahun lalu. Teringat balik sebab semalam berlaku lagi.

Saya yakin sebagai peniaga, semua peniaga lain juga tidak kisah untuk memberikan diskaun, namun jaganlah diherdik peniaga kecil dengan ayat sebegitu. Itu sahaja. Sebagai klien awak entitled untuk mintak diskaun tapi sila jaga adab. Mudah.


Inilah Pengalaman Unik Yang Saya Lalui Semasa Bercuti Di Pulau Raja Ampat

Berikut saya kongsikan pengalaman sepanjang saya bercuti di Pulau Raja Ampat pada Januari lepas. Ia merupakan satu pengalaman yang menyeronokkan dan unik buat saya. Route saya adalah seperti di bawah:

26 January 2017
Kota Kinabalu – Kuala Lumpur : 2 jam 20 minit (MAS)
Kuala Lumpur – Jakarta : 2 jam (Lion Air)

27 January 2017
Jakarta – Makassar : 2 jam 30 minit (Lion Air)

28 January 2017
Makassar – Sorong : 2 jam 10 minit (Srivijaya Air)
Sorong – Waisai : 2 jam (Ferry Express)

Wasai adalah bandar utama di Raja Ampat. Check in dan rehat kejap. Lepas tu mandi sebab dah 2 hari tak mandi. Tak busuk pun. Bau masam manis je.

Setakat sampai Wasai belum nampak apa apa keindahan lagi. Semua biasa-biasa. Kemudian tour guide kami Pak July panggil kami untuk ke lokasi snorkelling. Dia kata kalau ikut jadual tak ada-apa aktiviti. Jadi lebih baik kita snorkelling.

Kapten bot Pak Asry dengan tenang membawa kami ke laut dan berhenti di sebuah pulau kecil. Sampai di sana kami disambut oleh ikan-ikan kecil yang melompat-lompat di sebelah bot kami seolah-olah mengiringi kami ke kawasan snorkelling.

Aduh tak sempat ambil gambar masa tu. Sibuk dengan persiapan berenang.Kata pak July ini spot diving tapi kita snorkel je. Kami on je. Dan untuk pertama kali dalam hidup saya berjaya snorkeling di laut dalam tanpa memakai jaket keselamatan.

Nasib baik pandai berenang. Subahanallah cantik sungguh permandangan di bawah sana. Tak dapat digambarkan dengan kata-kata. Jadi kami ambik gambar. Tak banyak pun sebab kami lebih rela menikmati keindahan dari mengambil gambar. Kalau nak tengok datanglah sini.

Hari ke 2 – Perjalanan kami agak jauh dan mengambil masa 3 jam untuk sampai ke Wayag. Sebelum sampai Wayag kami singgah di kampung Salpele, bagi gula-gula kat budak-budak di sana.

Untungnya mereka ada kampung yang cantik, di sebuah pulau yang bersih, pantai yang indah, dikelilingi pulau-pulau kecil yang cantik. Waduh-waduh cantik sekali. Baiklah budak. Pakcik jalan dulu. Pakcik singgah sekejap je. Niat pakcik nak cari mak budak tapi tak ada yang berkenan.

Selepas 3 jam perjalanan kami singgah di post konservasi, daftar di sana, ambil guide untuk memanjat di Wayag. Bot berhenti di tepi batu. Rupanya di situ lah tempat kami akan mula memanjat. Dari bot terus memanjat batu-batu yang tajam, 30 minit pemanjatan.

Agak memenatkan walaupun tak lah tinggi. Ada la dalam 100 meter tapi kalau yang kurang stamina tu slow la sikit. Pastikan pakai kasut dan sarung tangan. Batuannya tajam sekali, bisa melukakan.

Sampai je di atas puncak Wayag semua terpegun. Apa? Penat? Sorry. Kami dah lupa yang kami penat memanjat. Maha suci Allah. Pemandangan yang kami lihat di Google kini di depan mata. Lama kami menikmati keindahan di sana hingga tak sedar hari semakin petang. Sempatlah bergambar, bermonolog dan sebagainya.

“Ya udah. Hari sudah petang. Kita balik ke post konservasi. Makan siang di sana,” bilang Pak July. Kami turun walaupun sebenarnya tak nak turun. Hmm. Tak apa lah. Nanti aku datang lagi.

Sampai sahaja di post konservasi kami terus makan tengah hari. Kami rancang nak mandi-manda nanti. Ikan-ikan di sini jinak. Sedang asyik kami memberi makan roti kepada ikan-ikan, datanglah 2 ekor ikan meminta daging. Itu lah ikan jaws. Ya, jerung jinak. Datang dekat dengan kami. Kami bagi makan ayam, lauk tengahari tadi. Sampai petang kami lepak sana, mandi-manda bersama ikan.

Pukul 5 petang baru kami bertolak pulang. Hari semakin gelap, dapatlah kami menikmati suasana matahari terbenam di tengah laut. Sangat cantik. Sebelah kanan nampak sunset. sebelah kiri ada pelangi, memang cantik. Siap minta bot berhenti lagi. Nak bergambar.

Perjalanan di teruskan. Masih berbaki 2 jam, matahari dah tenggelam. Kini sudah malam, bot tak ada GPS, tak ada lampu. Semua manual. Nasib baik ada enjin je. Kalau tak dah kena kayuh. Part ni dah mula seram dah. Pak July selaku navigator menggunakan lampu handphone je. What do you expect by using smartphone torch in the middle of the sea? Memang tak nampak apa lah. Semua penumpang bot diam. Seram lah tu.

Mengharungi jalan yang berliku di tengah malam yang gelap tanpa kami sedari ada makhluk-makhluk lain mengekori kami. Cahaya-cahaya plankton berkelipan di sisi bot kami seolah-olah menunjuk jalan.

Ikan-ikan terbang di sekeliling kami seolah-olah menemani perjalanan kami. Inilah yang dikatakan keindahan yang tak mampu dirakamkan dengan kamera. Pengalaman yang harus dirasai, bukan di tampal di FB. Jam 8 malam baru sampai di Waisai. Kami buat apa yang patut, berehat, tunggu esok hari. Big applause and salute to Pak Asry and Pak July. Semua selamat.

Hari terakhir di Raja Ampat. Destinasi utama kami hari ini ialah Piaynemo. Mengambil masa hampir 1 jam dari Waisai, barang-barang kami pack terus sebab lepas habis trip kami terus balik ke Sorong.

Di awal pagi, air laut yang tenang, cuaca yang terang, burung mula terbang. Ada ikan yang berenang. Ya. Ikan berenang mengiringi kami ke Piaynemo. Orang panggil ikan lumba-lumba tapi di kampung saya orang panggil dolphin.

Maha suci Allah yang menciptakan sekian alam. Tak perlu ke Antartika, Alaska ataupun Padang Merdeka. Cukup ke Raja Ampat. Amat teruja dapat melihat dolphin di depan mata. Hampir 5 minit kami diiringi dolphin. Seronok tak terhingga.

Sampai sahaja di Piaynemo langit semakin gelap. Itu tandanya hujan nak turun. Jadi kami berehat di Piaynemo Resort sebelum mendaki puncak yang menjadi tular di media sosial. Hujan turun dengan lebatnya.

Lama juga kami tunggu hujan berhenti, sampai ke tengahari. Setelah berbincang sesama kami, kami bersetuju untuk naik ke puncak Piaynemo dalam hujan. Baju basah boleh dikeringkan, pengalaman yang indah lagi penting. Naiklah kami 300 anak tangga ke puncak Piaynemo. Penat juga.

Puncak Piaynemo seolah-olah anak kepada Puncak Wayag yang kami pergi semalam. Keadaan pulau-pulaunya mirip Wayag akan tetapi kecil sedikit. Patutlah digelar Anak Wayag. Bergambarlah kami di dalam hujan. Langitnya mendung, jadi gambarnya kurang cantik tapi tempatnya memang cantik, memang mempersona..

Kami di sana tak lama kerana masih ada banyak tempat yang belum pergi. Seterusnya kami menuju ke Arborek, sebuah pulau kecil yang cantik. Perjalanan mengambil masa 1 jam. Hujan masih belum menunjukkan tanda mahu berhenti malah semakin lebat.

Jarak penglihatan terhad. Di sekeliling kami hanyalah kabus-kabus putih. Langsung tidak nampak apa-apa. Bot seolah-olah bergerak pada satu tempat sahaja. Ombak bergelora rupanya. Hari ini lebih mencabar dari semalam. Teringat pula tentang filem Life of Pi, Cast Away.

Macam ni rupanya keadaan di tengah tengah laut dengan bot kecil tak nampak daratan. Pak Asry selaku kapten tenang mengemudi bot manakala Pak July di hadapan sebagai navigator.

Perjalanan yang penuh debaran. Sekali sekala kelihatan burung bertenggek di atas kayu yang hanyut. Aduh, kameraku di dalam kabin bot. Tak dapat nak ambil gambar. Hmm. Tak apa lah. Next time datang lagi.

Setelah lebih kurang satu jam perjalanan kami singgah di Pulau Arborek. Pulau kecil dan ada sebuah resort di sana. Kami singgah hangatkan badan yang kesejukan dengan minum kopi dan makan Indomee.

Pengembaraan kami hampir ke penghujung. Banyak lagi tempat yang tak dapat kami pergi kerana cuaca yang kurang baik. Hujan rintik-rintik, air bergelora. Simpan saja lah untuk trip yang akan datang. Pasir Timbul, Pari Manta dan beberapa tempat lain.

Lain kali datang sini lama sikit. Tak puas 3 hari je. Berat hati nak balik tapi kami terpaksa bertolak juga.

Perjalanan ke Sorong mengambil masa 3 jam. Dari jam 5 bertolak sehinggalah malam. Rrupanya hari ini lebih seram dari semalam. Menyusuri arus di malam yang gelap, tiada bulan tiada bintang.

Nasib baik ada torch light untuk mengelak dari bendasing yang hanyut. Bukannya untuk menunjuk jalan. Dan seperti biasa cahaya plankton setia menemani. Dalam hati rasa macam bot dah hanyut entah ke mana tapi Pak Asry confident je mengemudi.

Macam memandu di highway tanpa lalulintas yang lain. Mungkin jalan itu tidak asing baginya. Dah dekat 3 jam baru lah nampak cahaya rumah api. Fuh. Legaa. Sampai juga akhirnya.

Perjalanan yang mencabar sudah berakhir. Pakaian dalam beg semua basah. rPakai raincoat pun tak jalan, basah juga. Pakai je lah mana yang ada. Penat tapi best. Kami tidur di sorong bantal yang empuk, di tilam yang lembut, di sebuah hotel, di Kota Sorong.

Pagi-pagi ke airport untuk balik ke Ujung Pandang, Kota Makassar. My travelmate Yusrii dah tercedera. Kerana penat memanjat dan berenang dia dah tak boleh jalan. Kena sorong dengan wheelchair.

Sesuailah tempat ni nama Sorong. Perancangan kami bila sampai di Makassar nak ke Toraja tapi baju semua basah. Kena cari laundry. Yusrii pun masih sakit. Jadi lepaklah di hotel 3 hari 3 malam tanpa tujuan. Jalan-jalan pun tak. Memang betul-betul nak rehat. Hari terakhir sebelum balik tu sempatlah kami pergi ke Pantai Losari sebelum terbang ke KLIA2.

Flight dari Ujung Pandang ke KLIA 2. Sampai je terus beli tiket balik kampung. Lama tak jenguk kampung halaman. Dah sebulan lebih.Lama ke sebulan tu?

Sebelum itu ribuan terima kasih kepada mereka yang menjayakan pengembaraan ini. Pak Achmad Yusri selaku travel buddy, travel mate, sahabat. Selalu gaduh dalam membuat keputusan. Hahaha sorry.

Pak Suhartono Suprajogi Lee dan ibu Katherina Chandra. Sweet husband and wife travel together. Best kan? Terima kasih juga kepada Raja Ampat Unik Tour, ibu Yani Riyanie, Pak Juli Putra Parapa, Pak Asry dan Mari Selvan Subramani.

Sorang lagi Edna. Travel sorang-sorang. Tak takut kena makan ikan jaws ke? Dan tidak dilupakan kepada Pak Ridho July Roman Picisan delaku introducer kepada Raja Ampat Unik Tour.

Opss satu lagi. Sebelum menghabiskan cerita saya nak kongsi 1 ayat ni.

– وَلَوْ أَنَّمَا فِي الْأَرْضِ مِنْ شَجَرَةٍ أَقْلَامٌ وَالْبَحْرُ يَمُدُّهُ مِنْ بَعْدِهِ سَبْعَةُ أَبْحُرٍ مَا نَفِدَتْ كَلِمَاتُ اللَّهِ ۗ إِنَّ اللَّهَ عَزِيزٌ حَكِيمٌ –

“Dan seandainya pohon-pohon di bumi menjadi pena dan laut (menjadi tinta), ditambahkan kepadanya tujuh laut (lagi) sesudah (kering)nya, niscaya tidak akan habis-habisnya (dituliskan) kalimat Allah. Sesungguhnya Allah Maha Perkasa lagi Maha Bijaksana.” (luqman-27).

Baca lagi: Indahnya Pulau Raja Ampat, Indonesia Bila Dirakam Dengan Drone


Inilah Perasaan Saya Bila Pertama Kali Dapat Berbuka Puasa Di Kawasan Umum Di Copanhagen, Denmark

Kisah dari Copenhagen : Beruntunglah Orang-orang Yang Ganjil

Denmark merupakan sebuah negara yang mendokong idealisma socialis liberalism, di mana hak kesamarataan menjadi tunjang dalam membentuk sistem politik di negara ini.

Rakyatnya bebas bersuara, free trading, mengamalkan agama dan kepercayaan dan lain-lain lagi.

Hari ini merupakan hari yang bersejarah buat umat Islam di salah sebuah bumi Scandinavia ini di mana telah diadakan majlis berbuka puasa secara besar-besaran di tengah kotaraya Copenhagen.

Terbenamnya matahari maka bergemalah azan Maghrib di kota ini, dan berderu-deru umat Islam bersolat di hadapan City Hall kota ini.

Perasaan saya bercampur-campur apabila berpeluang menyertai acara ini.

Jika dulu sebelum datang ke negara ini, hati berbelah bahagi dengan berita dari Whatsapp yang kononnya Islam sering dihina di negara ini.

Realitinya, setiap orang bebas mengamalkan agama masing-masing. Ruang freedom of speech digunakan untuk menyalurkan kefahaman ideology tanpa pergeseran.

Majlis berbuka puasa ini dibuat secara public dan makanan diedarkan secara percuma. Dana dikumpul melalui sumbangan orang ramai.

Menariknya program ini disertai juga oleh non Muslim, dan terdapat kuanter penerangan Islam juga dibuka.

Saya lihat ada CD dan risalah tentang agama Islam juga turut diedarkan.

Misalnya seorang pemuda Danish yang duduk makan bersama kami rasa tertarik untuk menyertai setelah disapa mesra oleh pihak penganjur.

Jika di satu sudut dunia lain Islam dilihat sebagai memperjuangkan keganasan, dan mengancam keselamatan dunia. Pada hari yang bersejarah ini, masyarakat disantuni dan berkumpul tanpa mengira kelainan agama, status sosial dan sebagainya.

Memetik satu hadith, Abu Hurairah r.a. meriwayatkan, bahawa Rasulullah sallallaahu ‘alayhi wa sallam telah bersabda:

“Islam bermula sebagai sesuatu yang dianggap asing dan ganjil. Dan ia akan kembali sebagaimana permulaannya, dianggap asing dan ganjil. Maka, beruntunglah orang-orang yang ganjil”.

Akhir kata, selamat berpuasa dan menyambut hari lebaran. Buat keuarga di Yan dan Ipoh, doakan kami di sini.

Makan ketupat palas dan lemang cicah deriyan tu jangan lupa cover makan ubat hospital balik.


5 Konsep ‘Selamat’ Saya Yang Amalkan Semasa Travel Walaupun Nampak Remeh

Semua orang ada 1 nyawa sahaja. Jadi, kena jaga baik-baik. Bab soal keselamatan ni mesti ambil berat, terutama semasa travel. Bukan fikir seronok sahaja sebab travel ni kadang banyak perkara yang tak best daripada yang best, tapi itulah yang buat travel tu jadi best. Hahaha.

Nak kata pandai sangat pun tak, tapi apa yang saya kongsikan di sini adalah berdasarkan pengalaman sendiri. Secara personal, kalau nak cakap pasal ‘keselamatan semasa travel’ ini pun sebenarnya subjektif. Mana-mana tip semua boleh guna kalau rasa sesuai dengan diri. Bergantung kepada cara anda aplikasikan tip tu.

Untuk tip keselamatan ketika travel, saya agak rojak sebenarnya. Banyak tip yang saya guna bergantung kepada keadaan dan situasi. Di sini saya kongsikan 5 antara tip keselamatan semasa travel yang saya amalkan. Benda ni semua ada yang saya belajar melalui pengalaman sendiri, perkongsian dari orang-orang berpengalaman dan paling banyak, saya belajar dari abang sendiri.

Baik, sebelum saya mulakan perkongsian ingin saya tegaskan semua tip ini adalah sebagai rujukan sahaja. Yang mana anda rasa boleh guna, silakan. Kalau ada yang bercanggah atau anda ingin kongsikan tip anda jangan segan untuk pm saya di Facebook atau emailkan sahaja ke bukhari[@]thevocket.com.

Passport, telefon, duit/kad kredit. Nak pergi mana-mana jangan tinggalkan 3 kawan baik ini, walaupun pergi kedai depan hotel je. Passport semua orang tahu memang penting, telefon walaupun tak ada line internet anda boleh isi banyak maklumat penting awal-awal. Nanti, kalau ada apa-apa hal boleh buat rujukan.

Satu lagi duit cash kena sedia juga. Ada kecemasan banyak membantu. Urusan pakai tunai lebih mudah dari guna kad, sedia dua-dua sekali pun lagi elok.

Sentiasa berwaspada tak kira di mana. Perkara paling penting setiap kali pergi ke satu-satu tempat, perhatikan seberapa banyak jalan keluar dan hafal sebanyak yang boleh. Tak semestinya ada papan tanda ‘exit‘, yang mana jalan ada rasa boleh keluar kira itu exit untuk anda.

Supaya nanti kalau ada apa-apa hal yang tak diingini terjadi, anda dah tahu nak lari ke mana. Nampak macam remeh, tapi percayalah ianya sangat penting.

Perhatikan orang sekeliling, terutama bila berada dalam kereta api. Elak main telefon sebab kita tak tahu dekat mana ada orang jahat. Kalau rasa ada gerak-geri yang mencurigakan, segeralah berganjak ke tempat yang ada rasa lebih selamat. Bukan bersangka buruk, cuma ambil langkah selamat.

Bila rasa diekori oleh orang yang mencurigakan, jangan takut dan yakinlah pada diri. Elak jalan laju sambil tunduk sebab ia buat kita nampak takut. Sebaliknya, pusing dan tatap balik. Self confidence tu penting, orang bukan tahu pun. Kalau rasa boleh pukul, pukul. Lepas tu lari laju-laju. Hahahaha. Sebab tu tip no 2 tu penting.

5. Ikut gerak hati dan sentiasa berwaspada setiap masa

Yang terakhir sekali, kalau rasa was-was ikutlah gerak hati. Gerak hati ni power istimewa yang semua orang ada. Dan banyakkanlah berdoa agar kita dihindari dan dilindungi dari syaitan-syaitan bertopengkan manusia.

Berwaspada setiap masa, kadang tragedi ngeri ni boleh berlaku dalam satu saat saja. Lalai sikit saja memang kena. Contohnya saya pernah kena ragut masa travel di Afghanistan. Memang tak dijangka, padahal masa tu duduk dalam kereta dah. Mungkin ada banyak perkara kena belajar lagi.

Betul orang tua kata, nak hidup kena banyak ilmu. Membaca itu juga jambatan ilmu. Jangan jadi seperti dinasour yang tidak suka membaca, akhirnya mereka pupus.


Inilah Perbandingan Saiz Sebenar Apple iPhone 8 Bersama Model Sebelumnya

Hadir dengan skrin yang lebih besar berbanding iPhone 7 Plus nampaknya bukan lagi alasan untuk Apple mengeluarkan smartphone yang mempunyai saiz yang lebih kecil pada kali ini. Lewis daripada UnboxTherapy turut membandingkan Apple iPhone 8 prototaip ini bersama Samsung Galaxy S8 dan Apple iPhone 7.


Inilah Pulangan Yang Bakal Anda Terima Sekiranya Melabur Di Tesla Pada 2010

Disebalik jatuh dan bangun saham Tesla, tidak dinafikan Tesla berjaya meletakkan syarikat mereka sebagai role model kepada banyak syarikat diluar sana sepanjang sedekad ini.

Penawaran teknologinya serta inovasi yang dibawakan Elon Musk berjaya meletakkan Tesla dimana mereka berada sekarang. Walaubagaimanapun pernah anda memikirkan berapakah peningkatan yang bakal diterima pelabur sekiranya mula melabur pada 2010?

Berdasarkan laporan kewangan terbaru Tesla, seseorang pelabur Tesla yang melabur sebanyak $1,000 di syarikat tersebut pada tahun 2010 bakal menerima pulangan sebanyak $21,000 atau dalam erti kata lain 21 kali lebih tinggi.

Melihat kepada perkembangan terbaru Tesla dalam memperkenalkan model terbaru kemungkinan besar saham Tesla bakal melonjak naik menjelang 2019.


Inilah Rahsia Dato’ Fazley Yaakob Hasilkan Hidangan Berkelas Lima Bintang

Sebut sahaja nama Dato Fazley Yaakob, pasti anda akan terus ingat beliau dalam Masterchef Selebriti Malaysia dan bistro Suka Sucre milik beliau. Buat yang tidak tahu, Dato Fazley Yaakob adalah lulusan Le Cordon Bleu dalam bidang kulinari. Beliau memang sangat mengambil berat bidang makanan dan menggunakan produk yang terbaik untuk setiap penyediaan makanan.

Dato Fazley Yaakob sangat mementingkan kualiti bahan bakar yang beliau gunakan. Beliau akan memastikan nyalaan biru sentiasa konsisten ketika memasak. Buat yang belum tahu, nyalaan biru tanda pembakaran sempurna di mana suhunya tinggi dan kurang berjelaga (bersih). Ini akan menjadikan makanan lebih sihat dan enak!

Inilah rahsia sebenar Dato Fazley Yaakob dalam menghasilkan makanan yang berkelas lima bintang. Petron Gasul menjadi pilihan Dato Fazley Yaakob ketika memasak kerana kemampuan gas Petron Gasul untuk menghasilkan nyalaan biru yang terbaik. Bila nyalaan api cantik, barulah Dato Fazley Yaakob dapat hasilkan hidangan yang terbaik untuk para pelanggan.

Dalam video di bawah ini, Dato Fazley Yaakob belanja anda cara hendak buat kuey teow goreng bersama sambal minang yang semestinya buat anda terliur! Cuba anda lihat dahulu bagaimana Dato’ Fazley Yaakob memasak menggunakan ‘senjata rahsia’ beliau, Petron Gasul.

Tahukah anda Dato Fazley Yaakob bersedia untuk jadi ‘pasangan’ anda di dapur? Seronok tu! Dato Fazley Yaakob akan meluangkan masanya selama 12 jam dan inilah peluang keemasan anda untuk bertanyakan apa-apa soalan atau tips bagi memantapkan lagi skil memasak anda.

Caranya pun mudah sahaja. Anda hanya perlu masak satu hidangan terbaik anda dan upload gambar hidangan anda di laman Facebook atau Instagram dengan hashtag #PetronGasulJaguhMasak. Jangan lupa untuk setkan posting anda kepada PUBLIC. Kalau anda tak tahu nak masak apa, ikut sahaja menu yang diberi oleh Dato Fazley Yaakob ini.

Peraduan ini akan tamat pada 4 Disember 2014. Cepat, ada masa lebih kurang seminggu sahaja lagi untuk anda join peraduan ini. Kalau masakan anda yang paling hebat, andalah Jaguh Masak yang Dato Fazley Yaakob dan Petron Gasul cari!


Inilah Rasanya Mendiami Penthouse Berharga USD$95 Juta, 1,396 Kaki Di Atas Udara Kota New York

432 Park Avenue – ini adalah alamat hiasan latar langit New York terbaru dan menara kediaman tertinggi di Hemisfera Barat. Menjulang tinggi sehingga 1,396 kaki, bangunan pencakar langit ini menawarkan 104 buah unit pangsapuri dengan keluasan 30,000 kaki persegi setiap satu dan 12.5 kaki siling, 10 x 10 kaki tingkap, dan harga antara USD$16,95 juta ke USD$82,5 juta.

Menara Kondo yang menakjubkan ini direka oleh Rafael Viñoly dan mengambil masa tiga tahun untuk dibina . Ia terletak di tengah-tengah kota Manhattan, dan penthouse paling atas menawarkan pemandangan keseluruhan New York City: dari Hudson ke East River, dari Bronx ke Brooklyn, dan dari Central Park ke Lautan Atlantik. Bangunan ini juga mempunyai restoran peribadi dengan teres luar, kolam renang / spa 75 kaki, tempat persembahan, bilik simpanan wain dengan kawalan iklim, bilik permainan kanak-kanak dan bilik mesyuarat.

Pencakar langit ini akan menerima penghuni pertama tahun hadapan, jadi sekiranya anda mencari tempat tinggal terbaik di NY dan mempunyai akaun bank yang kukuh, baik anda bersegera, kerana penthouse ini dijual bagai goreng pisang panas.

—————————————————
Like page The Vocket di Facebook


Inilah Realiti Di Sebalik Kadar Bunuh Diri Yang Tinggi Di Korea Selatan

Orang muda Korea Selatan dalam gambar ini tengah menjalankan ‘terapi kematian’ di mana mereka akan ‘merasai kematian’ dengan tidur dalam keranda dan memakai baju mati.

Dikatakan terapi ini dapat menghilangkan stres dan menjernih semula jiwa yang keruh. Macam ada persamaan dengan kaedah zikrul maut (ingat akan mati) dalam Islam.

Walaupun dilihat sebagai negara contoh dalam mencapai kemajuan pada masa singkat, Korea Selatan ialah antara negara yang paling tidak gembira / tidak bahagia (‘happy’) di dunia.

Dalam laporan ‘World Happiness Report’ yang diterbitkan oleh United Nations (UN) semalam, Korea Selatan ditempatkan di tangga ke-56, lebih rendah dari Malaysia (no 42). Malaysia menduduki tempat tertinggi di Asia selepas Singapura (26), Thailand (32) dan Taiwan (33).

Jangan memandang remeh pasal ‘happiness’. Dulu orang Amerika mengangkat senjata menentang British pun kerana ingin mempertahankan hak ‘pursuit of happiness’.

Filsuf-filsuf Barat dan Timur termasuk Aristotle dan filsuf-filsuf Islam telah banyak menghabiskan masa untuk menjelaskan makna ‘happiness’ (Eudaimonia dalam Bahasa Yunani atau Saʿādah dalam Bahasa Arab).

Salah satu tanda orang yang tak ‘happy’ ialah hilang minat terhadap hidup. Kadar bunuh diri di Korea Selatan dan Jepun adalah tertinggi di kalangan negara maju. Di Korea Selatan, 30 dari 100,000 orang membunuh diri setiap tahun; manakala di Jepun, 19 dari 100,000 orang membunuh diri setiap tahun.

Mungkin budaya Asia Timur yang terlalu menitikberatkan soal maruah dan pandangan masyarakat menjadi punca utama masalah bunuh diri yang serius. Namun pada tahun 1995, hanya 10 dari 100,000 orang saja membunuh diri di Korea Selatan. Tentu ada faktor lain yang membawa kepada peningkatan masalah tersebut.

Ekonomi sebenarnya mempengaruhi ‘happiness’. Tak, bukan maksudnya duit adalah punca kebahagiaan. Ekonomi yang boleh membawa ‘happiness’ bukan kekayaan mutlak tetapi kekayaan yang dikongsi dan diagih dengan saksama di kalangan rakyat.

3 negara yang paling ‘happy’ dalam laporan tersebut (Norway, Denmark dan Iceland) adalah negara Scandinavia/Nordic yang mengamalkan ekonomi ‘Nordic model’ yang menekankan kebajikan.

Rakyat menikmati pendidikan dan perubatan percuma dengan syarat rakyat bersedia membayar cukai yang tinggi. Apabila rakyat bebas dari kerisauan tentang keperluan asas, mereka hanya perlu memikirkan soal perkembangan potensi diri atau ‘self-fulfilment’ yang membawa kepuasan hidup. Itulah punca ‘happiness’ mereka.

Baca: Kejutan Budaya Di Korea, Gadis Ini Bangkit Kembali Untuk Masa Depan

Rakyat Korea Selatan yang kelihatan hidup mewah sebenarnya hanyalah hamba kepada dunia korporat. Ekonomi Korea Selatan dikuasai sepenuhnya oleh keluarga-keluarga kapitalis besar yang dikenali sebagai ‘Chaebol’.

5 Chaebol terbesar (Samsung, LG, Hyundai, SK, Lotte) sahaja telah mengawal hampir 60% daripada GDP negara. Pada tahun 2007, 30 Chaebol terbesar memiliki 843 syarikat, dan jumlah itu telah meningkat kepada 1,246 pada tahun 2012.

Chaebol diwujudkan oleh kerajaan semasa 1960an-1970an untuk mempercepatkan proses perindustrian Korea Selatan. Dengan memusatkan sumber ekonomi di tangan beberapa kumpulan syarikat, sumber dapat digunakan secara lebih cekap dan mencapai ‘economy of scale’.

Namun, harga mengejar kemajuan dalam masa singkat ialah menggadaikan kebahagiaan rakyat Korea pada kepentingan Chaebol.

Selepas krisis 1997/98, Chaebol menjadi semakin berkuasa, sehingga dapat mempengaruhi proses politik. Ada yang menggelar Korea Selatan sebagai ‘Republic of Samsung’.

Di Malaysia, kalau tak dapat kerja, boleh berniaga lagi. Di Korea Selatan, hampir semua benda telah pun dimonopoli oleh Chaebol. Chaebol ada di mana-mana, jangan harap nak bersaing dengan mereka.

Pilihan yang ada cuma belajar bersungguh-sungguh agar dapat memasuki universiti terunggul di Korea Selatan iaitu SKY – Seoul National University, Korea University dan Yonsei University.

Kegagalan memasuki universiti membawa kegagalan dalam hidup, kerana harapan untuk berkerja di syarikat-syarikat Chaebol menjadi tipis. Tiada lagi langit (SKY). Ramai membunuh diri kerana itu.

Pekerja muda Korea Selatan perlu buat kerja lebih masa, tetapi dibayar gaji yang rendah. Mereka tidak mempunyai ‘bargaining power‘ kerana persaingan untuk mendapat kerja terlalu sengit.

Tak puas hati dengan kerja yang banyak tapi gaji sedikit? Sila berambus kerana ramai lagi yang nak kerja. Mereka tidak mampu memilik rumah, dan ada yang perlu menahan lapar walaupun kerja pakai suit.

Tekanan hidup yang tinggi telah membawa kepada 2 masalah sosial yang serius: ketagihan arak (‘alcoholism’) dan perangai antisosial. Kebanyakan orang muda Korea Selatan ketagihan arak kerana mabuk adalah cara paling mudah bagi melupakan tekanan hidup.

Sementara itu, semakin ramai orang muda Korea menjadi antisosial atau ‘Sampo Generation’ (삼포세대 – Generasi Buang Tiga). Generasi Buang Tiga ini membuang percintaan, perkahwinan dan beranak daripada rancangan hidup.

Kerana mereka rasa dirinya tidak mampu untuk memiliki semua itu. Mereka ada persamaan dengan ‘Satori Generation’ (Generasi Bebas Nafsu) di Jepun. ‘Bebas nafsu’ itu metafor kepada gaya hidup yang tidak belanja. Tidak belanja bukannya kerana tiada nafsu, tetapi tidak mampu.

Kekecewaan dan kemarahan terhadap keadaan sosioekonomi mereka menyebabkan belia Korea mencipta istilah ‘Hell Joseon’ (헬조선) atau ‘Hell Korea’. Joseon atau Chosun ialah nama klasik bagi Korea. Mereka melihat Korea Selatan sebagai sebuah neraka yang menyeksa. Kalau diberi peluang, mereka akan meninggalkan Korea Selatan.

Semakin tinggi tahap pembangunan, semakin kurang ‘happiness’, itulah paradoks moden Korea Selatan dan Jepun. Di sebalik bangunan mencakar langit dan lampu lip lap menghiasi malam di Gangnam, kekosongan jiwa melanda di pelusuk hati setiap pemuda Korea Selatan. Gaya hidup ‘hipster’ hanyalah ideologi yang menipu diri sendiri tentang hakikat diri sebagai hamba kapitalis.

Inilah harga yang perlu dibayar jika kita hanya mengejar GDP tanpa menimbangkan keadilan sosial.

Bacaan lanjut:
1. Ha-joon Chang. South Korea’s Economic Reforms – A Recipe for Unhappiness
2. www.hellkorea.com

Baca lagi: Lihat Orang Bunuh Diri Depan Mata Sewaktu Belajar Di Korea Buat Aku Berfikir Tentang Ini


Inilah Realiti Kejam Di Sebalik Industri Anime Di Jepun

Saya pernah menonton anime bersiri ‘Shirabako’ tidak lama dahulu tentang budaya industri animasi di Jepun. Satu animasi bukannya dihasilkan oleh seorang dua seperti komik, tetapi tiga buah bangunan.

Saya juga pernah membaca ‘Bakuman’ yang menggambarkan realiti pelukis komik di Jepun yang sangat meletihkan dan exhausting.

Saya ada beberapa rakan kenalan yang baru sahaja mendapat penerbitan komik di peringkat antarabangsa. Walaupun bayarannya agak lumayan, tetapi penghasilannya sangat meletihkan. Tetapi di Jepun lebih teruk – kerja teruk, gaji pun sangat rendah, malah ada yang tidak dibayar.

Anime mula memberikan kegilaan kepada warga U.S pada sekitar awal kurun ke-21. Sailor Moon, One Piece dan Pokemon yang menggapalai perubahan industri animasi di Jepun pada 2002–2017 telah membawa keuntungan $19 bilion setahun.

Salah satu daripada anime yang paling terkenal dan berpengaruh, Neon Genesis Evangelion akhirnya membuat kemunculan di Netflix pada bulan ini bagi menandakan mercu pencapaian anime di peringkat global.

Walau bagaimanapun, kejayaan anime telah menyelubungi realiti ekonomi yang membimbangkan. Ramai animator yang mengusahakan produksi anime-anime ini bekerja dalam keadaan yang membawa kepada bunuh diri.

Tekanan antara struktur industri yang kejam serta idealism anime yang artistik telah memaksa animator untuk menderita demi kebaikan seni tanpa sebarang solusi yang dapat membantu mereka.

Anime hampir kesemuanya dilukis dengan tangan. Menghasilkannya dalam tempoh yang pantas menuntut keupayaan dan pengalaman yang tinggi – tonton Shirabako untuk mengetahui betapa letih dan terseksanya untuk menghasilkan anime.

Shigo Adachi, animator dan pereka watak untuk Sword Art Online – anime bersiri popular – menyatakan, masalah yang sering berterusan dalam industri animasi Jepun ialah kekurangan bakat untuk menghasilkan animasi tersebut.

Hampir 200 anime bersiri yang dihasilkan di Jepun setiap tahun, tidak ramai animator yang berkeupayaan untuk menghasilkannya. Studio-studio animasi banyak bergantung pada freelancer yang tidak berbayar untuk menghasilkan anime-anime tersebut. Mereka sanggup tidak dibayar upah kerana kecintaan mereka kepada anime.

Pada peringkat awal penghasilkan anime, terdapat in-between animator – biasanya dalam kalangan freelancer – yang bertanggungjawab untuk menghasilkan lukisan individu setelah pengarah menyiapkan papan-cerita (storyboard).

Kemudian, key animator mengambil tanggungjawab menghasilkan rangka-rangka penting untuk setiap babak.

In-between animator hanya menerima 200 yen untuk setiap lukisan – sekitar RM7.60. Nilai itu mungkin tidak teruk sangat sekiranya animator dapat menghasilkan 200 lukisan setiap hari. Tetapi agak mustahil kerana satu lukisan pun telah memakan masa berjam-jam.

Itu pun belum tambah lagi kecermatan mereka dalam menghasilkan perkara-perkara halus dan terperinci (details) yang selalunya diabaikan oleh animasi-animasi Barat seperti makanan, seni bina dan landskap yang mengambil masa empat hingga lima kali lebih lama untuk disiapkan.

Menurut Adachi, sekiranya anime yang dihasilkan pun mempunyai pasaran dan mendapat perhatian yang tinggi seperti Attack on Titan, tidak banyak keuntungan yang diperoleh untuk animator – ia adalah masalah struktur industri anime. Menjadi animator bukanlah pekerjaan impian di Jepun. Sistem industrinya seperti piramid; orang di bawah hanya memberikan keuntungan kepada yang atas.

Kondisi pekerjaan animator agak teruk. Tertidur di atas meja kerja bukan perkara asing. Madhouse – sebuah studio animasi Jepun – baru-baru ini telah melanggar undang-undang buruh. Pekerjanya telah bekerja hampir 400 jam sebulan dan bekerja 37 hari tanpa cuti. Terdapat animator yang membunuh diri pada tahun 2014 telah bekerja lebih daripada 600 jam sebulan yang membuatkannya membunuh diri.

Salah satu sebab banyak studio menggunakan freelancer adalah kerana mereka tidak perlu risau dengan undang-undang buruh tersebut. Disebabkan freelancer adalah kontraktor bebas, syarikat boleh memberikan had waktu (deadline) yang mengarut dan teruk tanpa perlu mengeluarkan duit dan memberikan faedah.

Menurut Japanese Animation Creators Association, animator di Jepun memperoleh 1.1 juta yen setahun (sekitar RM42,000 setahun, RM3,500 sebulan) pada umur 20-an, 2.1 juta yen setahun (sekitar RM80,000 setahun, RM6,600 sebulan) pada umur 30-an dan meningkat ke 3.5 juta yen setahun (sekitar RM134,000 setahun, RM11,000 sebulan) pada umur 40-50 an. Paras kemiskinan di Jepun ialah 2.2 juta yen (RM84,000) – taraf kehidupan yang sangat tinggi.

Walau bagaimanapun, animator tetap bergelut untuk terus hidup. Terumi Niishi, seorang freelance dan game designer memperoleh banyak pendapatannya daripada animasi permainan video. Sebagai animator untuk anime, tidak banyak yang dia boleh dapat untuk makan saja. Boleh ikut lama Twitternya (@NishiiTerumi).

Terumi sendiri menyatakan, tidak kiralah sayang macam mana pun kita kepada anime, tidak digalakkan untuk bekerja dalam industri tersebut di Jepun kerana pekerjaanya terlalu berat dan tidak berbaloi.

Seorang animator dan pereka watak untuk anime One Punch Man yang tidak mahu namanya didedahkan menyatakan bahawa secara jujurnya dia sangat menderita bekerja sebagai animator. Dia bersyukur keluarganya tinggal di Tokyo, jadi dia dapat hidup bersama ibu bapanya. Sebagai in-between animator, dia cuma mampu memperoleh 70,000 yen sebulan (sekitar RM2,600 sebulan).

Sebelum menghasilkan sebuah anime, segala bajet dan kos untuk penghasilan anime tersebut mestilah murah – ini apa yang dipegang oleh banyak studio produksi. Keuntungan akan dibahagikan dengan rangkaian televisyen, penerbit manga dan syarikat permainan.

Penghasilan anime tidak pernah mengecewakan, sangat artistik dan cantik. Tengok saja filem animasi Your Name (Kimi No Nawa) yang ditayangkan pada tahun 2016 telah menjadi biggest box office success. Gambaran makanan dalam anime itu saja layak menjadi 10 makanan terbaik di Tokyo.

Sepanjang sejarah, barang cenderahati (merchandising) adalah keuntungan yang paling besar boleh dihasilkan berbanding rancangan bersiri ataupun filem. Tetapi setelah anime mendapat perhatian meluas pada peringkat global, tayangan anime itu sendiri telah menjadi sebahagian besar keuntungan. Tetapi masalah gaji dan bajet untuk pekerjanya masih belum diselesaikan.

Apabila syarikat Netflix mula memasuki pasaran, siaran televisyen, syarikat cenderhati dan perkhidmatan asing mendapat keuntungan, meninggalkan animator yang sedang bergelut dengan upah dan studio dalam keadaan bajet yang sentiasa kurang.

Laporan daripada 2016 Teikoku Databank mendedahkan bahawa lebih 10 tahun keuntungan yang diterima oleh 230 studio di Jepun hanyalah sekitar bawah 40%. Laporan itu turut menyatakan, kejayaan industri animasi di Jepun menuntut penambahbaikkan ekonomi yang memberikan kebaikan kepada animator dan perubahan struktur industri itu sendiri perlu radikal.

Menurut pengasas studio D’art Shtajio, Henry Thurlow menyatakan bahawa memberikan gaji yang tinggi kepada animator tanpa mengubah struktur industri animasi akan menyebabkan studio-studio animasi jatuh bankrup kerana bajet yang mendesak.

Animator Jepun telah memikul beban yang tidak dapat ditoleransi lagi hanya kerana untuk menghasilkan seni yang cantik untuk televisyen.

BACA: Logik Pengembaraan Masa Dalam ‘Avengers: Endgame’ Di Dunia Sebenar


Inilah Rekabentuk Smartphone Terbaru Daripada BlackBerry

Pernah menjadi idaman ramai pengguna sedekad yang lalu, syarikat ini nampaknya sedang melalui fasa yang sukar. Setelah lama menyepi, BlackBerry bakal mengeluarkan smartphone terbaru daripada yang dihasilkan oleh syarikat Optiemus.

Menariknya, smartphone terbaru ini bakal menjadi smartphone pertama BlackBerry dengan skrin bezelless. Setakat ini tidak ada sebarang spesifikasi atau harga yang diumumkan. Dari segi penawaran, kemungkinan model ini bakal ditawarkan di negara Sri Lanka, Bangladesh dan Nepal terlebih dahulu sebelum negara-negara yang lain.

BlackBerry 'Ghost': a bezel-less, premium Android handset from licensee Optiemus; coming soon to India. pic.twitter.com/KTAvKbDl5v

— Evan Blass (@evleaks) February 26, 2018

Melalui penawaran platfrom Android pada smartphone ini, sudah pastinya BlackBerry berhasarat untuk memberi saingan kepada beberapa jenama smartphone lain. Pada pendapat anda, mampukah BlackBerry bangkit semula atau setelah berjaya melalui zaman kegemilangan mereka dengan model Curve dan Bold.


‘Inilah Rumah Baharu Mak!’- Pemuda Raikan Rezeki Bersama Ibu Tercinta

Semua orang mempunyai impian untuk hadiahkan rumah kepada ibu bapa sebagai tanda membalas jasa mereka. Di dalam video ini kita akan melihat kisah seorang ibu dan anak tunggal lelakinya Acap berjaya menunaikan impian beliau untuk memberi hadiah sebuah rumah kepada ibunya.

Kalau anda nak tahu macam mana Acap boleh berjaya jom kita tengok video ini. Pastikan anda tengok sampai habis sebab kami juga nak berkongsi rezeki bersama anda.

Untuk pengetahuan anda, rumah yang Acap beli untuk ibunya adalah rumah KITA Mekar Double Terrace daripada LBS Bina yang terletak di KITA @ Cybersouth.

Kalau anda nak tahu lebih lanjut tentang rumah ini jom kita layari laman www.lbscybersouth.com.my

LBS Bina ada hadiah nak bagi anda dan caranya sangat mudah! Cara untuk dapatkan hadiah ini ialah anda kena kira berapa jumlah perkataan ketupat yang ada dalam video di atas dan hantarkan jawapan anda di sini dan hantar jawapan anda sebelum 29 April 2022 ini ya!

Mestilah ada nak tahu hadiahnya kan? Takkanlah anda kira suka-suka sahaja. Jom tengok apa yang anda boleh menangi bila masuk peraduan ini!

Ya, anda berpeluang menang seunit Vivo V23e 5G berharga RM1,599!

Jangan risau kalau tak menang hadiah utama sebab anda masih lagi berpeluang untuk memenangi hadiah wang tunai untuk tempat pertama, kedua dan ketiga seperti yang berikut:

Pemenang No. 1 : Wang tunai bernilai RM500
Pemenang No. 2 : Wang tunai bernilai RM300
Pemenang No.3 : Wang tunai bernilai RM200

Tak menang juga No 1,2,atau 3? Tidak mengapa guys, anda boleh dapat hadiah sagu hati yang merupakan TNG e-Wallet bernilai RM50! Ada sehingga 5 orang pemenang akan dipilih! Untuk makluman anda peraduan ini dianjurkan bersama Vivo sebagai rakan strategik.

Bukan itu saja, LBS Bina kini sedang menjalankan kempen ‘Raikan Rezeki Bersama LBS: Rezeki Raya Anda’ bermula dari 1hb April 2022 hingga 31hb Mei 2022. Ada pelbagai ganjaran hebat untuk anda menanti! Nak tahu lebih lanjut, jom klik link https://raikanrezeki.lbs.com.my/. Jangan lupa kongsikan berita baik ini dengan rakan dan keluarga anda.

Ini beberapa artikel yang tular di laman The Vocket sepanjang minggu ini. Klik pada pautan di bawah.

Buffet IKEA Kembali Sehingga 29 April, Ini Seleksi Menu Yang Tersedia Buat Para Pelanggan

Orang Ramai Persoal Kos Pembinaan Jambatan Kayu Bernilai RM50,000 Di Sarawak

Tuntut Sebanyak RM650 Juta, 650 Pemegang Akaun Saman CIMB Secara Berkelompok


Inilah Rupa Jam Buatan Ahmed Mohamed, Budak 14 Tahun Yang Ditahan Polis

Selepas berita penahanan seorang pelajar Muslim yang ditahan polis kerana disangka membawa bom ke sekolah, ramai yang teringin untuk melihat jam buatan pelajar tersebut. Kami pun mahu lihat.

Jadi inilah jam buatan Ahmed Mohamed yang tak nampak macam bom langsung. Melainkan anda tidak pernah lihat bom mungkin anda pun akan menyangka ini sebuah bom. Tapi kami pasti pelajar kemahiran tahu ini bukan sebuah bom.

Jam buatan Ahmed ini sangat simple tapi kami salute dengan kebolehan budak berusia 14 tahun yang mampu mencipta jam yang berfungsi.

Sekali pandang casing jam ini seperti diperbuat daripada kotak pensel. Di dalamnya terdapat bahagian bahagian elektronik yang dicantum untuk menjadikan jam ini berfungsi. Seperti yang anda dapat lihat terdapat skrin paparan, sebuah transformer untuk mengawal voltage, penyambung 9-volt sebagai backup bateri, board kawalan dengan butang untuk set jam, dan board utama untuk menyambung semua komponen menggunakan kabel ribbon.

Sebagai seorang budak yang baru berusia 14 tahun, Ahmed patut berbangga dengan ciptaanya. Ini adalah proses pembelajaran untuknya. Keinginan beliau untuk break things apart dan membinanya semula patut menjadi tauladan kepada kanak kanak lain supaya dapat mengembangkan kreativiti.

Namum malang bagi Ahmed kerana cikgu cikgunya tidak dapat memahami ciptaanya. Tetapi tidak mengapa. Disebalik yang berlaku ada hikmahnya. Ahmed kini dikenali dikalangan tech geek. Malah CEO Facebook, Mark Zuckerbeg juga mengenali beliau.

Kami berharap melalui kejadian ini, orang dewasa dapat delay judgement terhadap kebolehan dan kreativiti kanak kanak. Siapa tahu anak anak anda mungkin innovator berjaya pada masa suatu hari nanti. Kerjaya masa hadapan bergantung kepada bakat.

LIKE dan FOLLOW Vocket di Facebook serta Instagram


Inilah Rupanya Bilik Paling ‘Berharga’ Di Sukan Olimpik Rio 2016

Sukan Olimpik Rio baru sahaja bermula. Pelbagai acara yang dipertandingkan di beberapa tempat yang tempat yang berbeza. Berikutan pelbagai acara yang dijalankan secara serentak, pihak Canon nampaknya telah bersedia dengan kelengkapan yang lengkap bagi memberikan imej yang berkualiti di setiap acara yang dipertandingkan.

Sebanyak 1,500 lens dan 950 kamera DSLR sempena Sukan Olimpik Rio telah dibawa Canon. Selain itu, Pihak Canon juga menyediakan sebanyak 78 staff yang bakal membantu jurugambar professional lain bagi mengendalikan kamera Canon dengan lebih baik. Sampai begitu sekali penekanan Canon bagi menjayakan Sukan Olimpik ini.

Dijangkakan harga buat kesemua equipment ini mencecah puluhan juta ringgit. Berikut merupakan salah satu bilik paling ‘berharga’ dari segi material buat sukan olimpik Rio ini. Dijangkakan harga buat kesemua equipment ini menelan belanja sehingga puluhan juta ringgit. Great job Canon.


Seorang Guru Cemerlang Berkongsi 5 Kunci Kekuatan Dan Kejayaan Sistem Pendidikan Korea

Nota Editor: Artikel ini ditulis oleh Cikgu Hailmi , iaitu seorang Guru Sains dan Kimia yang amat meminati drama, sofbal, dan … kerjayanya! Kami kongsikan semula di Vocket dengan kebenaran beliau.

Perkara yang saya sering ditanya mengenai sistem pendidikan di Korea adalah apakah rahsia atau ramuan khas yang menjadi kekuatan kepada kejayaan sistem pendidikan di Korea. Ceramah daripada Dr Namgi Park, seorang profesor daripada Gwangju National University of Education sedikit sebanyak memberi input berguna kepada saya. Saya pernah kongsikan apa yang dikatakan oleh beliau, tetapi kali ini lebih lengkap dengan dapatan daripada pemerhatian saya juga sepanjang berada di Korea.

Ya! Homeroom teacher atau pun guru kelas bagi sekolah rendah di Korea (elementary school) berkebolehan mengajar semua subjek. Tujuan pendedahan kepada semua subjek ini adalah bagi tujuan membolehkan para guru mengintegrasikan pembelajaran dalam setiap subjek, terutamanya jika ada yang berkaitan.

Seperti yang dikehendaki dalam KBSM dahulu, penggabungjalinan antara subjek adalah sangat penting dan boleh membantu pelajar untuk belajar dan faham dengan lebih mudah. Malah pemahaman ini akan turut memudahkan lagi pelajar untuk mengaplikasikan ilmu yang dipelajari dalam kelas kepada kehidupan seharian.

Cuba bayangkan dengan syarat yang dikenakan ini, maka untuk menjadi guru di Korea, anda mestilah merupakan seorang yang sangat bijak dan kuat berusaha. Apatah lagi untuk mempelajari dan menguasai 10 subjek yang berbeza! Maka inilah rahsia yang menyebabkan kenapa guru di Korea betul-betul sangat berkualiti.

Sistem pendidikan di Korea juga mengamalkan sistem pertukaran guru (re-deployment) bagi setiap 5 tahun. Alasan mereka adalah bagi tujuan membolehkan kesemua pelajar di seluruh Korea tanpa mengira tempat, status atau latar belakang turut mendapat pendidikan daripada guru yang hebat dan berkualiti.

Saya juga sangat bersetuju apabila mereka sangat menekankan kepada hak pelajar di mana-mana sekolah untuk mendapatkan guru yang hebat dan cemerlang. Jadi tidak akan wujud, hanya sekolah tertentu yang mendapat segala keuntungan hasil daripada guru-guru tersebut. Semua pelajar dan sekolah pun akan merasa.

Sistem rotation ini juga secara tak langsung akan meningkatkan kualiti guru dengan membolehkan mereka mendapat pengalaman yang banyak daripada sekolah yang pelbagai dan daripada murid yang bermacam-macam. Lain murid, lain ragamnya. Lain sekolah, lain juga persekitarannya.

Selain itu, ini juga akan menyebabkan guru tidak berada di 'comfort zone' dan dapat mengelakkan daripada mana-mana guru rasa selesa menjadi senior di sesebuah sekolah. Maka, barulah guru tersebut menjadi mantap dan juga akan sentiasa produktif bekerja. Tidaklah hanya selesa pada satu tempat sahaja.

Sisi lain juga membolehkan guru dan sekolah membina rangkaian komunikasi yang lebih luas. Jaringan kenalan antara guru dan sekolah akan membolehkan kolaborasi di peringkat lebih tinggi dapat dijalankan dengan lebih mudah!

Bagi guru yang cemerlang hasil kerjanya, saya dimaklumkan pihak sekolah boleh 'menahan' guru tersebut untuk terus berada di sekolah tersebut, sehingga 7 tahun. Tambahan 2 tahun berbanding guru biasa. Dan juga sistem rotation ini juga hanyalah terhad kepada sekolah kerajaan sahaja. Manakala, sekolah swasta bebas mempunyai sistem mereka masing-masing.

Kerjaya guru di Korea memang merupakan kerjaya yang menjadi rebutan para pelajar cemerlang di sini. Atas persaingan yang sangat tinggi, maka pemilihan guru adalah daripada kalangan pelajar lepasan peperiksaan awam yang mendapat keputusan yang paling cemerlang!

Faktor utama tarikan pelajar cemerlang untuk menjadi guru adalah kerana:

Gaji cikgu di Korea merupakan antara gaji yang tertinggi bagi pekerjaan di Korea. Dengan posting guru baharu nya yang mencecah RM10,000 jika di Malaysia, maka tentu lah ramai pelajar yang sangat mendambakan impian untuk menjadi guru. Gaji bekerja di Syarikat Samsung adalah merupakan gaji tertinggi di Korea.

Selain daripada gaji yang tinggi, mereka juga diberikan beberapa keistimewaan elaun lain. Bagi guru yang menjawat jawatan Homeroom Teacher (guru kelas), elaun tambahan sebanyak W100,000 (RM350) bagi setiap bulan.

Manakala bagi guru yang bekerja lebih masa (selepas jam 5 petang/ Sabtu/ Ahad), mereka juga diberi elaun W10,000 (RM35) bagi setiap satu jam. Maksimum waktu kerja lebih masa adalah 4 jam untuk sehari. Dan elaun bekerja lebih masa ini, akan dibayar pada gaji setiap hujung bulan.

Pada setiap hujung tahun, guru-guru juga akan menerima bonus tahunan. Ianya berbeza mengikut prestasi kerja masing-masing. Penilaian prestasi adalah mengikut kriteria yang ditetapkan, termasuk bidang kerja, pencapaian murid, waktu bekerja (+ over time) dan lain-lain lagi.

Bagi guru yang mendapat penilaian cemerlang, bonus tahunan sebanyak W 2,000,000 (RM7500) akan diberikan. Bagi yang sederhana, sebanyak W 1,500,000 (RM5600) dan bagi prestasi Baik, sebanyak W 1,000,000 (RM3500).

Budaya kerja Korea yang sangat pantas bergerak dan sentiasa sibuk juga menyebabkan kerjaya cikgu sangat menjadi pilihan di Korea. Walaupun Syarikat Samsung menawarkan gaji yang lebih lumayan, tetapi kerjaya guru masih menjadi pilihan kerana faktor tarikan cuti yang jauh lebih panjang. 2 bulan cuti sewaktu musim sejuk (winter). Kalau tak salah saya, guru Korea juga masih perlu hadir ke sekolah pada waktu cuti, lebih kurang untuk 2 minggu.

Satu lagi tarikan kenapa ramai pelajar Korea memilih untuk menjadi guru adalah disebabkan imbuhan yang lebih meyakinkan selepas saat persaraan. Bagi penduduk Korea, jaminan selepas masa persaraan semasa meniti usia tua adalah sangat penting dan diutamakan.

Disebabkan gaya hidup yang semakin meningkat dalam kalangan penduduk Korea, maka ibubapa semakin berlumba-lumba memberikan yang terbaik kepada anak-anak mereka. Tuntutan untuk mendapat keputusan peperiksaan yang cemerlang, bagi menjamin peluang ke universiti yang lebih cerah dan mendapat kerjaya yang menjamin masa depan.

Ibubapa Korea memang sanggup berhabis duit, tenaga dan masa dalam memastikan anak mereka mendapat pendidikan terbaik. Kebiasaannya, pelajar akan mengikuti tuisyen selepas tamat waktu persekolahan (sekolah rendah pada jam 2 petang, sekolah menengah pada jam 5 petang). Macam-macam jenis tuisyen. Ada yang tuisyen akademik, ada yang tuisyen muzik, kemahiran komputer dan bermacam-macam lagi.

Malah semasa lawatan saya di sekolah Hosan High School, sebuah bilik khas disediakan untuk pelajar belajar selepas waktu sekolah dan dijaga oleh guru dan ibubapa secara bergilir-gilir. Nampak tak, ibubapa Korea bukan setakat mampu sediakan duit, tetapi juga MASA dan TENAGA untuk memastikan kejayaan anak-anak mereka.

Ibubapa juga dibenarkan untuk melawat sekolah semasa hari OPEN CLASS. Semasa hari ini, semua guru perlu bersedia dengan sebaik mungkin kerana sesiapa sahaja boleh masuk ke kelas mereka untuk mencerap! Kebiasaannya adalah diadakan sebulan sekali. Bagi OPEN CLASS skala besar, pegawai pelajaran dari pejabat akan turun dan memantau. Proses ini bagi 1 kali dalam 1 semester.

Tapi saya lebih suka melihat kepada sejarah dan juga kebudayaan Korea sendiri jika mengupas mengenai isu peranan yang dimainkan oleh ibubapa. Jika dilihat dari sudut sejarah, peradaban Korea sudah telah lama wujud sistem peperiksaan dan juga tuntutan untuk mendapat masa depan yang cemerlang. Anak yang mendapat pekerjaan yang baik, akan menjadi tunjang utama kejayaan dan kesenangan kepada seluruh ahli keluarga. Jadi, budaya yang telah wujud bertahun-tahun ini telah sebati dengan masyarakat Korea.

Apatah lagi suatu ketika dahulu Korea merupakan sebuah negara yang sangat miskin dan juga sibuk dengan perang saudara. Maka, kesukaran dan kepayahan ini mendorong mereka untuk belajar dan bekerja dengan sekuat mungkin untuk menjamin survival hidup mereka.

Dan harus kita tahu, negara Korea berubah menjadi maju dengan sangat pantas. Hanya mengambil masa 2 keturunan sahaja, iaitu lebih kurang dalam tempoh 50 tahun untuk merubah sebuah negara yang membangun kepada negara yang maju seperti sekarang. Terima kasih kepada Presiden Korea dahulu, Park Chung Hee yang banyak membawa pembangunan dan pemodenan Korea.

Atas desakan hidup yang boleh dikira melampau juga untuk berjaya di Korea ini, maka pelajar juga sudah dididik untuk mempunyai semangat berdikari yang sangat tinggi dalam menuntut ilmu. Mereka tahu dan sedar, jika mereka malas berusaha, mereka akan hidup susah pada kemudian hari.

Maka untuk itu, pelajar-pelajar Korea sangat berusaha keras untuk berjaya. Pelajar-pelajar Korea sanggup untuk masih berada di sekolah sekalipun jam sudah menunjukkan 9 malam semata-mata mahu belajar kelas tambahan dengan guru. Yang balik awal pada jam 5 petang pula biasanya akan terus ke kelas bagi aktiviti belajar kemahiran, seperti muzik, menari, komputer dan lain-lain.

Dan motivasi ini juga dibantu oleh dorongan dan sokongan daripada ibubapa dan guru. Ibubapa Korea sangat memberi tumpuan pada pembelajaran anak-anak mereka. Guru juga sanggup bekerja sehingga ke malam (Ya! Saya sendiri yang saksikan) semata-mata untuk mengajar anak-anak murid ini.

Pendapat saya, untuk kita mempunyai sistem pendidikan yang baik, ianya perlu disokong kuat pihak kementerian, yang disokong kuat oleh guru, yang disokong kuat oleh murid, yang disokong kuat oleh ibubapa, yang disokong kuat oleh masyarakat, yang disokong kuat oleh pihak kementerian. Sokong menyokong antara satu sama lain. Boleh faham? hu hu hu..

Usaha ini tidak boleh hanya dimainkan oleh satu pihak. Ianya adalah kolaborasi sebanyak mungkin pihak dengan sesungguh azam mahu memperbaiki kelemahan diri. Bukan hanya menuding jari kepada satu-satu pihak. Sebaliknya bergerak bersama-sama. Dan yang paling penting adalah memastikan usaha murni untuk memperbaiki kelemahan itu secara beterusan tanpa sebarang kepentingan.

Jom sama-sama kita sebarkan lagi aura positif dalam kalangan warga pendidikan. Selamat maju saya ucapkan untuk saya, dan juga rakan-rakan yang lain juga!

Cikgu Hailmi adalah merupakan salah seorang guru di Malaysia yang merubah lanskap pendidikan negara. Atas usaha sendiri, beliau sering berkongsi eksperimen sains melalui saluran Youtube beliau, Cikgu Hailmi.

Cikgu Hailmi kini berada di Daegu Girls Commercial High School, Korea bagi Program Pertukaran Guru Malaysia-Korea untuk 3 bulan, di bawah anjuran APCEIU-UNESCO dan Kementerian Pendidikan Malaysia.

Bagi yang mahu mengikuti perjalanan Cikgu Hailmi di Korea, boleh follow di blog, Cikguhailmi.com dan juga vlog harian beliau "80 Days in Korea" di Youtube.

BACA: 7 Perkara Yang Anda Perlu Tahu Jika Ingin Berkahwin Dengan Cikgu

BACA: Cikgu Hilangkan Rasa Mengantuk Murid Dalam Kelas Dengan Kisah Dragonball

LIKE dan FOLLOW Vocket di Facebook serta Instagram


Inilah Secebis Kisah Asal Usul Bulan Oktober Yang Mungkin Anda Tidak Tahu

Kini telah tiba bulan Oktober. Itu bermakna kita berada di suku tahun terakhir bagi tahun 2016. Pejam celik pejam celik hari makin berkurangan menghampiri 2017.

Di bahagian hemisfera utara, selalunya dalam bulan Oktober ini akan bermulalah dengan daun-daun berguguran, dengan hawa dingin menyejukkan cuaca dan itu juga bermakna akan menghampiri musim cuti.

Dalam kalendar Gregorian, bulan Oktober berkongsi perkataan akar Oktober dengan sotong dan octothorpe-the octo- Latin, yang bermaksud “lapan.”

Dalam kalendar Roman pula, ia hanya ada 10 bulan dan Oktober ialah bulan ke-8, kerana bulan Januari dan Februari tidak ditambah lagi dalam kalendar pada waktu itu.

Nama bilangan bulan itu stuck seperti mana bulan September, November dan Disember walaupun telah ditambah baik pada zaman Julius Ceasar. Ia bukan lagi mewakili bulan ke-8 tetapi bulan ke-10.

Perkataan Oktober dimasukkan ke dalam Old English melalui Old French, bagi menggantikan perkataan bahasa Inggeris (vernacular term Winterfylleð).

Dua acara besar yang disambut pada bulan Oktober oleh orang di luar negara (dan ada juga diraikan oleh segelintir masyarakat di Malaysia), iaitu Halloween dan Octoberfest.

Halloween berlaku pada awal bulan Oktober yang kebiasaannya kanak-kanak berpakaian seperti hantu. Manakala Octoberfest pula jatuh pada hujung bulan Oktober yang melibatkan festival bir yang diadakan sejak 1810 di Munich, Jerman.

Di negara kita pula, kita dikhabarkan tentang fenomena air pasang besar yang lebih buruk melibatkan penduduk di pesisiran pantai dan sungai khususnya di tiga negeri iaitu, Selangor, Perak dan Kedah pada pertengahan bulan Oktober ini. Hati-hati.


Inilah Sisi Lain Rakyat Amerika Yang Saya Lihat Sewaktu Naik Bas Ke Universiti

Semenjak duduk di kawasan universiti, memang jarang bergaul dengan masyarakat berpendapatan rendah.

Maklumlah, hanya golongan yang berpendapatan tinggi dan sederhana yang mampu untuk ke universiti. Kawasan perumahan di sekitar universiti pun selalunya lebih tinggi sewanya daripada biasa.

Hari ini ditakdirkan kereta rosak dan terpaksa menggunakan khidmat uber ke Downtown, kemudian menaiki bas selama 20 minit daripada Downtown untuk ke tempat kerja.

Baru pertama kali sampai ke kawasan stesen bas ini saya sudah merasa seperti di dunia yang baru dengan jenis orang, pakaian dan bau yang sungguh berbeza. Teringat bandar Troy di New York dahulu.

Merasai sendiri perit menahan sejuk -12C untuk menunggu bas, memberikan saya kesedaran kenapa ramai orang berpendapatan rendah memakai jaket yang tebal-tebal, selalunya 2 atau 3 lapisan jaket atau sweater.

Tambahan pula, jaket-jaket nipis tetapi panas sudah tentunya terlalu mahal. Mereka ini tidak mampu untuk berkereta, maka redah sahajalah menunggu bas dalam sejuk pun asalkan dapat tiba di tempat kerja.

Kelihatan seorang lelaki tergesa-gesa mengira duit syilingnya untuk membayar tambang bas. Satu semi satu dikiranya. Penat pemandu bas itu menunggu. Selesai membayar, beliau pun duduk di seberang tempat duduk saya.

Tiba-tiba seorang wanita menegur beliau. Kelihatan mereka memang saling mengenali. Barangkali kerana selalu menaiki bas yang sama untuk ke tempat kerja. Mereka saling bertanya khabar mengenai perihal masing-masing.

Kemudian wanita tersebut memberi sebuah kad kepadanya. lelaki tersebut membelek-belek kad tersebut dan memulangkannya. “Its yours” katanya tanpa sebarang emosi.

Kemudian wanita itu menegaskan bahawa itu adalah hadiah yang beliau hendak beri. Terharunya lelaki itu mendapat pas bas percuma selama 31 hari, sehingga berulang-ulang kali mengucapkan terima kasih.

Saya termenung memikirkan situasi yang saya baru saksikan itu. Barangkali mereka yang berpendapatan sederhana atau tinggi dan mampu berkereta, tidak dapat merasa suasana ‘komuniti’ yang ada pada mereka yang terpaksa mengharungi kesusahan.

Hanya orang yang susah dapat mempunyai empati terhadap orang yang juga susah seperti mereka. Atas sebab itulah kita sering mendengar frasa “those who have less, give more”.

Gaya hidup ‘middle and upper class’ hari ini telah menjadikan kita hidup dalam kepompong kita sendiri dan jauh daripada orang kebanyakan. Jalanraya dipenuhi kereta tetapi semuanya tertutup dalam ‘silo’ masing-masing. Pergi kerja pada pukul 9 pagi kemudian pulang ke dalam kehangatan rumah masing-masing pada 5 petang.

Sebab itulah jurang golongan top 1% semakin hari semakin membesar. Yang kaya tidak pernah ambil tahu perihal kesusahan yang dilalui golongan miskin. Manalah mungkin mereka kesah hendak memberi bantuan kepada yang miskin?

“Dan hendaklah kamu beribadat kepada Allah dan janganlah kamu sekutukan Dia dengan sesuatu apa jua; dan hendaklah kamu berbuat baik kepada kedua ibu bapa, dan kaum kerabat, dan anak-anak yatim, dan orang-orang miskin, dan jiran tetangga yang dekat, dan jiran tetangga yang jauh, dan rakan sejawat, dan orang musafir yang terlantar, dan juga hamba yang kamu miliki. Sesungguhnya Allah tidak suka kepada orang-orang yang sombong takbur dan membangga-banggakan diri” (An-Nisa : 36).

Baca lagi: Nikmat Tuhan Yang Akhirnya Aku Sedari Semasa Dalam Kesusahan Sewaktu Kembara Di Iceland


Inilah Sisi Perubahan Diri Yang Aku Dapat Selepas Keluar Mengembara

Dan tiadalah duduk setempat bagi orang cerdik dan beradab itu dianggap sebagai rehat. Tinggalkanlah tanah air dan mengembaralah. Berkelanalah, engkau akan dapat pengganti orang yang kamu tinggalkan. Berusahalah, kerana keindahan hidup itu ada pada berpenat-penatan.

Aku melihat air yang tenang bertakung, mencemar kandungannya sendiri. Sekiranya ia mengalir, ia akan baik. Sekiranya ia tidak mengalir, tercemar – Imam Syafie rahimahullah.

Sejak kecil aku memang kaki jalan. Suka melihat bumi lain. Tenang melihat alam. Awan yang bergerak lembut menutupi matahari tika sang manusia mengadu kepanasan. Ombak yang menghempas sambil mengalunkan zikir.

Pokok yang bergoyang disapa angin. Semua itu mampu melupakan aku daripada dunia yang serba menekan ini. Serta kerenah manusia yang pelbagai, mampu beri 1001 pengajaran pada aku.

Sejak aku makin dewasa aku semakin sedar keindahan alam semesta. Keluasan ciptaan Allah. Paling penting aku dapat melihat bukti kebesaran Allah depan mata. Aku pasti akan tersenyum sendirian. Ini buat aku semakin cinta pada diri sendiri.

Kata alim ulama, semakin banyak mengembara, semakin mengenal diri, semakin terasa kerdilnya diri dan semakin rasa berkuasanya Tuhan.

Namun, aku berjalan masih mengharapkan belas ihsan orang. Kakak aku banyak terlibat dengan seminar-seminar luar negara, jadi selalunya memang akan bawa keluarganya, aku dan ibu ayah. Anak bongsu, maklum sajalah. Tapi, alhamdulillah. Melalui dia, aku dapat kenal erti berjalan dan bermusafir.

Sejak aku mula bekerja sendiri di bandar, aku mula pasang niat mahu kembara sendiri. Tanpa bantuan keluarga. Tapi aku selalu dihimpit perasaan tiada kawan mahu ikut serta. Susah nak rancang dan sebagainya. Aku jadi buntu dan agak sedih.

Ya lah, mana tak nya, aku rasa macam keseorangan sangat di bumi Tuhan ini sebab tiada geng ajak berjalan. Namun, aku tak pernah lupa minta pada Allah agar diberikan aku kesempatan agar dapat bertemu teman untuk kembara bersama.

Lalu, Allah takdirkan aku untuk memulakan perjalanan pertama ke bumi Korea. Mula-mula, aku fikir, “Uish, jauhnya nak berjalan!” Tapi aku kentalkan saja hati dan dapat 4 orang rakan kembara.

Hati melonjak riang. Aku mula kaji harga tiket, kajian perjalanan, cuaca, bacaan, pertanyaan dan sebagainya. Supaya aku dapat kumpul maklumat secukupnya. Mahu jelajah ke negara orang katakan. Aku namakan ia sebagai kumpulan Backpackers Jubah.

Klimaks berlaku apabila seorang demi seorang tarik diri dari kumpulan itu dan aku kembali sedih. Walaupun tiket belum dibeli dan segala persiapan fizikal masih zero. Aku buntu dan akhirnya bertemu dengan seorang partner yang memang ‘kaki Korea’ dan berhajat juga mahu jelajah Korea. Lalu, tekadku kembali kuat dan aku mulakan semula usaha yang hampir terkubur itu.

Alhamdulillah, pada 3 hingga 14 Oktober 2016, aku dan partner selamat menjelajah Korea Selatan. Buat pertama kalinya aku berjaya ke luar negara tanpa keluarga! Bersyukur sangat aku waktu itu. Dugaan? Ya memang adalah sepanjang perjalanan hampir 2 minggu itu. Namun, doa orang musafir antara doa yang Allah makbulkan. Jadi, Alhamdulillah, kami dapat tempuhi bersama.

Pada mulanya keluarga kami seperti tidak percaya. Maklumlah, perempuan, berdua dan pertama kali pula ke luar negara sendirian! Tapi, masing-masing dapat beri kepercayaan pada ibuayah dan keluarga kami. Akhirnya, dapatlah kami berlepas ke Korea Selatan selama hampir 2 minggu.

Baca: Impian Saya Mahu Travel Solo Ke 11 Bandar Di Eropah Akhirnya Tercapai Pada Usia 19 Tahun

Di Hyeundae Beach, Busan, Korea Selatan. Pengalaman terbaik dapat merasai taufan di Busan. Kami bergambar selepas 3 jam taufan reda dan tak sangka yang Hyeundae Beach antara kawasan yang terjejas teruk, namun tiada kesan besar seperti banjir dan sebagainya. Kami teruja!

Apabila pulang semula ke Malaysia, perasaannya seperti tak mahu lagi ke luar negara. Pedih dan penat rasanya. Tapi rupanya aku silap, kembara ini buat aku sekali rasa, nak lagi. Paling kritikal sampai satu tahap aku jadi tak boleh move on pula dengan travel ini. Macam ketagih. Jadi, aku tekad mahu keluar musafir lagi.

Buat kali keduanya, aku direzekikan kembara dengan partner lain pula. Walaupun tempat ini terlalu biasa bagi sesetengah orang, namun tidak bagi aku. Aku suka, kerana bagi aku musafir tidak kira di mana, asalkan musafir dan aku yakin walaupun tempat yang sama tapi pasti akan ada pengalaman yang baru dan berbeza dari yang pernah dirasai dulu.

Untuk pembuka tahun 2017, aku pilih Langkawi sebagai destinasi kedua aku, pada 16 hingga 18 Januari 2017.

Kembara ini sangat penuh dugaan dan cabaran. Malah, hampir-hampir tak jadi saat-saat akhir. Banyak perkara yang berlaku pada aku waktu ini. Paling best sekali, balik saja ke Kuala Lumpur, aku akan hadapi peperiksaan pertengahan semester untuk subjek Akaun. Subjek yang killer bagi aku. Namun, atas sokongan sahabat berdua ini, aku gagahi juga dan berkat musafir aku dapat selesaikan peperiksaan pertengahan semester dengan baik, alhamdulillah.

Ayah aku sentiasa jadi inspirasi terbaik dalam hidup aku. Kerjaya beliau dahulu adalah sebagai seorang askar yang sangat berwibawa. Beliau selalu ceritakan kecantikan bumi Sabah semasa zaman khidmatnya dahulu. Kisah-kisah beliau membuatkan aku terpegun. Tambah pula dengan tularnya keindahan dan kesejukan suhu bumi Kundasang dan Kota Kinabalu.

Sekali lagi, aku pasakkan dada dan bermohon agar Allah sampaikan aku ke bumi Sabah. Lalu, dipermudahkan-Nya aku bertemu partner kembara kali ini. Walaupun sekejap namun aku sangat bersyukur dengan kesempatan yang diberi Allah. Pendek atau panjang sesebuah perjalanan bukanlah pengukur kepada seorang traveler tersebut melainkan pengajaran dan pelajaran yang diterima olehnya.

Meraikan cuti semester aku yang kontot ini (2 minggu), kami ke Sabah selama 3 hari 2 malam. Ya, begitu singkat sekali masanya tapi kami semua gembira dan masih ada yang tak boleh move on. Termasuk aku sekali, haha!

24 hingga 26 Februari 2017 telah dipilih sebagai tarikh keramat kami ke bumi Borneo ini. Pengalaman paling berharga aku kerana ini kali pertama aku snorkeling dan diajar oleh sahabatsahabat bertiga itu. Aku jenis cepat terkejut, gelabah dan panik. Namun, mereka bijak dalam mengurus emosi dan bersabar dengan kerenah aku yang tak matang ni.

Perjalanan ke Sabah kali ini memang mencabar dan menduga diri aku untuk jadi seorang yang lebih berani dalam menguruskan masalah yang dihadapi. Kesabaran, ketabahan dan jiwa yang lapang diperlukan dalam kembara ini.

Apabila berhadapan dengan manusia, memang perlu bekal sabar dan lapang dada. Bukan sekadar pada teman kembara, namun juga pada manusia-manusia yang bakal ditemui sepanjang perjalanan ini.

Sebelum berlepas juga aku hampir-hampir mahu putus harapan untuk turut serta dalam kembara ini. Berikutan, ibuku pula ditahan di hospital. Hatiku menjadi tak tenang dan gelisah. Kakakkakak ku memainkan peranan agar aku dapat berehat sebentar dari dunia yang maha sibuk ini. Justeru, aku mohon agar Allah pula lapangkan mereka dalam setiap gerak kerja mereka dan juga hati aku.

Alhamdulillah, aku mengaku aku hanyalah seorang yang masih baru mula mengembara jika nak dibandingkan dengan pengembara lain yang lebih banyak pengalaman. Namun, aku bersyukur kerana Allah dorong aku untuk menjadi si musafir di dunia ini.

Aku juga yakin dengan permusafiran ini akan menjadikan kita seorang yang kerdil dengan dunia. Selain itu, makbulnya doa dalam setiap kesusahan yang dihadapi. Percayalah, aku sudah rasainya dan perasaanya terlalu menakjubkan.

Kembara mengeratkan hubungan antara kita dan partner kembara. Kita juga akan menjadi hamba yang bersyukur disamping melihat ciptaan alam yang maha megah ini.

Pesanan aku, keluarlah kembara. Lihatlah alam semesta yang indah ini. Jangan bina sejuta alasan untuk tidak kembara. Tiada duit, tiada masa dan sebagainya, itu hanyalah rekaan kita sematamata. Mintalah pada Allah bersungguh-sungguh agar dapat merealisasikan impian dan cita kita.

Pengalaman adalah guru terbaik untuk mengajar kita dalam melalui liku-liku hidup yang semakin mencabar ini. Melalui kembara, inshaAllah, boleh membuatkan kita tunduk dan rasa begitu lemah. Allah-lah yang Maha Berkuasa, Maha Gagah dan Perkasa. Maka, semua masalah yang dihadapi akan terasa kecil.

Nota: Aku bekerja dan sambung belajar separuh masa. Sebab itu, ada aku sebut ‘bekerja’, ‘cuti semester’ dan ‘peperiksaan’.

Baca lagi: Gadis Ini Buktikan Hidap Bipolar Disorder Tidak Halang Beliau Travel Solo


Inilah Suasana Sambutan Raya Di Doha Di Kala Krisis Diplomatik Saudi Dan Qatar

Lebih 2 minggu lepas seorang warga Malaysia yang menetap di Qatar pernah berkongsi di Vocket tentang keadaan semasa serta kehidupan seharian di Qatar selepas krisis hubungan diplomatik antara negara tersebut dengan Arab Saudi dan beberapa negara jiran.

Baca: Krisis Arab Saudi Dan Qatar, Ini Pandangan Rakyat Malaysia Yang Menetap Di Sana

Hari ini Abd Latib Karim telah sudi berkongsi sekali lagi di Vocket suasana sambutan Aidilfitri di Qatar beberapa hari lepas. Ikuti perkongsian beliau di bawah.

Walaupun sekatan darat, laut dan udara oleh Negara jiran Saudi, Qatar, Bahrain, Jordan dan beberapa Negara lain masih lagi berkuat kuasa, namun sambutan Aidil Fitri rakyat Malaysia yang bermastautin di sini tidak terjejas.

Sebagaimana tahun-tahun yang lepas, Aidil Fitri tetap disambut meriah dengan kunjung mengunjung kerumah kenalan dan juga rumah-rumah terbuka. Hidangan-hidangan seperti rendang, mee kari, laksa johor, laksa penang, lontong, roti jala, satay, kuah lodeh dan serunding menghiasi meja makanan untuk para tetamu.

Cuma kalau nak buat lemang tu agak payah sedikit sebab tiada bekalan buluh, namun lemang segera dan ketupat segera sudah cukup memadai untuk melengkapkan menu hidangan.

Ketiadaan saudara mara atau adik beradik yang jauh nun di Malaysia menyebabkan hubungan antara kami di Qatar agak akrab. Setakat ini jika dalam sebarang majlis yang diadakan, sambutan dan kerjasama yang diberikan disini amat positif, konsep muafakat dan saling membantu menjadi tunjang penyatuan masyarakat Malaysia di sini.

Mereka-mereka yang tidak dapat pulang beraya ke tanah air tidak perlu risau kerana mereka tidak akan sunyi dengan kemeriahan hari raya di sini.

Solat hari raya di Qatar bermula seawal pukul 5.00 pagi. Perkara biasa bagi mereka yang baru di Qatar akan terlepas kerana mereka ingat sama dengan waktu di Malaysia iaitu 8.30 pagi. Solat hari raya di sini kebanyakkan nya dibuat di padang-padang terbuka yang khusus yang dipanggil Eid Musolla. Namun ada juga beberapa buah masjid yang buat solat raya.

Takbir raya di sini jugak berbeza dan lebih bersemangat tidak sesyahdu takbir di Malaysia.

Secara umumnya sambutan hari raya di Qatar agak berbeza dengan Malaysia. Seusai solat mereka akan bersalaman dan kemudian pulang kerumah masing-masing, tidak nampak majlis baraan atau kunjung mengunjung dari rumah kerumah dan Aidil fitri di sini disambut hanya sehari.

Tiada lagu raya, tiada rancangan TV hari raya, tiada promosi raya di supermarket-supermarket, tiada pasar tani sebelum raya, tak perlu beratur untuk beli daging buat masak rendang, tiada pakaian tema yang sedondon, tiada wefie untuk update media sosial. Hari Raya di sini disambut dengan amat sederhana sekali.

Ada juga antara mereka lebih gemar menggunakan cuti yang ada semasa Aidil Fitri untuk pergi melancong, dan Malaysia adalah salah satu destinasi kegemaran mereka. Kami tidak pelik sekiranya terserempak dengan mereka sekeluarga satu kapal terbang dengan kami semasa pulang ke Kuala Lumpur.

Di sini, Ramadan lebih meriah dan di imarahkan berbanding Syawal. Sepanjang Ramadan rumah kediaman dan masjid-masjid akan dihias dengan lampu-lampu. Kunjung mengunjung untuk mengeratkan silatur rahim dan bersedekah juga akan dibuat sepanjang Ramadan.

Alangkah baiknya jika di Malaysia budaya bagi duit sampul raya dan juga melawat sanak saudara dibuat semasa bulan Ramadan seperti disini, dapat jugak ganjaran yang berganda.

Semasa Ramadan khemah-khemah iftar sumbangan infaq dari penduduk setempat kelihatan dimana-mana. Bagi yang bujang atau mereka yang tak sempat memasak juadah berbuka puasa, boleh pilih khemah mana mereka nak berbuka, dan makanan yang dihidangkan rata-ratanya sedap. Kambing dan biryani/nasi arab/bukhari merupakan menu utama.

Namun demikian, dalam kesederhanan tersebut sambutan Aidil Fitri oleh masyarakat Malaysia di sini, ia tetap meriah dan semoga tradisi ini akan tetap diteruskan untuk tahun-tahun yang akan datang.